Nezaposlenost u Francuskoj na minimumu – The PRESTIGE\nNezaposlenost u Francuskoj na minimumu\nStopa nezaposlenosti u Francuskoj pala je na najniži nivo u pet godina u drugom tromjesečju 2017 godine\nTo pokazuju današnje zvanične cifre, što, kako ocjenjuje agencija AFP, može da obodri novog francuskog predsednika Emanuela Makrona koji se suočava s padom rejtinga poslije samo tri mjeseca njegovog mandata.\nStopa nezaposlenosti je periodu april-jun pala za 0,1 poen na 9,5 odsto, pokazali su preliminarni podaci francuske statističke agencije Insee, svodeći je na nivo koji je posljednji put zabilježen početkom 2012. godine prije izbora bivšeg socijalističkog predsednika Fransoa Olanda.\nOvi podaci ukazuju na to da su francuska i šira evropska privreda u usponu, baš kada Makron kreće sa svojim predsjedničkim planovima za smanjenje poreza i sprovođenjem seta za lakše poslovanje.\nOn se tokom izborne kampanje bavio i visokom stopom nezaposlenosti u Francuskoj, koja je skoro dvostruko veća od nivoa u Njemačkoj ili Britaniji, ističući rješavanje tog problema kao jedan od njegovih prioriteta.\nInsee je navela da u Francuskoj ima ukupno 2,81 milion ljudi bez posla, što je za 20.000 manje u odnosu na prethodni kvartal, i za 140.000 manje na godišnjem nivou.\nMeđutim, ovaj broj je manji od broja ljudi registrovanih za dobijanje naknada za nezaposlene.\nAgencija “Pole Amplua”, koja upravlja naknadama za nezaposlene, saopštila je da je u drugom kvartalu imala 3,48 miliona registrovanih primalaca naknada u kontinentalnom dijelu Francuske.\nPosao u Iraku vredan 27 milijardi dolara\nMMF se zalaže za preraspodjelu svjetskog bogatstva kroz veće oporezivanje najimućnijih\nPočetne plate u Njemačkoj su najveće u ovim industrijama


dno: Privatna izvršiteljka „skinula“ novac za plate medicinarima u kovid bolnicama u KC "Kragujevac"! -\nJavna (privatna) izvršiteljka Ivana Žugić iz Kragujevca blokirala je račun Kliničkog centra „Kragujevac“ i u danu kada je zabeležen najveći broj obolelih od korone u centralnom gradu Šumadije- „skinula“ novac za plate medicinskim radnicima u kovid bolnicama!\nRadnici kovid bolnica u KC „Kragujevac“\n-Taj novac je bio namenjen za plate radnika koje je KC „Kragujevac“ primio za rad u kovid bolnicama i mesecima oni su heroji ove situacije kada rade u vanrednim uslovima. Da smo znali snašli bi se, ali ovako bez poziva, ili upozorenja novac je samo skinut sa računa- kažu u KC „Kragujevac“.\nInače, Odlukom Komore javnih izvršitelja, javnoj izvršiteljki iz Kragujevca Ivani Žugić za područje Višeg suda u Kragujevcu i Privrednog suda u Kragujevcu, rešenjem Disciplinske komisije Ministarstva pravde izrečena je mera zabrana obavljanja delatnosti u trajanju od jedne godine, saopšteno je početkom 2019.godine u saopštenju za javnost Komore.\nU međuvremenu, plate radnika su-isplaćene!


Obama: Kongres da radi svoj posao\nPredsednik Barak Obama u Beloj kući sa republikanskim liderima Kongresa Mičom Mekonelom (desno) i Džonom Bejnorom (levo)\nPosle kratkog sastanka sa Kongresnim liderima u Beloj kući, američki predsednik Barak Obama izdao je saopštenje u kome poziva Kongres da "radi svoj posao" i spreči da zemlja dođe u situaciju da ne može da plaća svoje dugove.\nU saopštenju Bele kuće navodi se da je Obama ponovio protivljenje kratkoročnom podizanju granice nacionalnog zaduživanja, jer bi to moglo da ugrozi kreditni rejting SAD. Obama je takođe poručio Kongresu da bi trebalo da prestane sa "bezobzirnim političkim igrama" kada se radi o ekonomiji.\nLider republikanske manjine u Senatu, Mič Mekonel, odgovorio je predsedniku rekavši da je dvostranačko rukovodstvo Kongresa "posvećeno" radu na novom zakonskom predlogu, koji će sprečiti neispunjavanje finansijskih obaveza, ali i "znatno" smanjiti potrošnju.\nSastanku koji je trajao manje od sat vremena, pored Mekonela prisustvovali su i lider demokratske većine u Senatu Heri Rid, predsedavajući Predstavničkog doma, republikanac Džon Bejner, liderka demokratske manjine u tom telu Nensi Pelosi i potpredsednik Džozef Bajden.\nRanije danas, Obama je tokom svog redovnog subotnjeg obraćanja naciji rekao da želi da mu zakonodavci objasne kako će zemlja izbeći neispunjavanje svojih finansijskih obaveza kada vlada 2. avgusta ostane bez novca. Obama je naglasio da obe strane moraju da pristanu na kompromis, inače neće uspeti da urade ništa.


Zašto iranski bojni brodovi idu ka Adenskom zalivu? - 14.06.2017, Sputnik Srbija\nNedavni konflikti i napetost u regionu, pa i teroristički napad koji je nedavno pogodio Teheran, razlog su zašto arapske države misle da su vojni manevri... 14.06.2017, Sputnik Srbija\nMoguće je da zbog napetosti u regionu svaki potez Irana u startu privlači pažnju arapskih suseda. Bez obzira na postojeće protivrečnosti povodom čitavog niza pitanja sa Katarom, Iran je i dalje jedina država Adenskog zaliva koja pomaže Dohi.\nIranski stručnjaci za Sputnjik govore da bojni brodovi 47. flote, koji su se uputili ka obalama Omana, ne predstavljaju opasnost za susedne zemlje, kao i da su njihovi zadaci sprečavanje napada morskih pirata i obezbeđivanje kretanja civilnih brodova.\n„To je prijateljska poseta i mornarička misija koja je još ranije bila usaglašena sa Omanom. Cilj je očuvanje bezbednosti u međunarodnim vodama, najpre za trgovačke brodove, posebno imajući u vidu da je aktivnost pirata baš na ovom potezu pojačana. Iran je aktivan u ovim međunarodnim vodama i koristi svoju vojnu silu zarad zaštite ostalih država“, pojasnio je Rujvaran.\n„Zadatak 47. flote koja je krenula ka obalama Omana nije suprotstavljanje brodovima drugih susednih država. Nažalost, zbog nedavnih konflikata i napetosti u regionu, kao i nakon terorističkog napada koji je DAEŠ izvršio u Teheranu, arapske države pogrešno zaključuju da vojni manevri Irana predstavljaju potencijalnu opasnost“, ističe Mehrabi.\nTrebalo bi pomenuti i da je prethodno iz bezbednosnih razloga ka Adenskom zalivu već poslata 46. flota iranske mornarice. Vojni brodovi Irana su tada krenuli na zadatak u kontekstu krize koja je buknula u Persijskom zalivu u vezi sa činjenicom da su Saudijska Arabija, Ujedinjeni Arapski Emirati, Bahrein i Egipat blokirali morske kanale prema Kataru zbog navodne podrške i zbližavanja stavova sa Iranom.


Mogerini: Vučić i Mustafa posvećeni primeni sporazuma\nPremijeri Srbije i Kosova Aleksandar Vučić i Isa Mustafa večeras su otvoreno razgovarali o trenutnoj situaciju u dijalogu Beograda i Prištine i tom prilikom ponovili svoju posvećenost primeni svih postignutih sporazuma, saopšteno je iz kabineta visoke predstavnice EU za spoljnu politiku i bezbednost Federike Mogerini.\n„Dvojica premijera su imali otvoren razgovor o trenutnoj situaciji u dijalogu, posebno u vezi s primenom sporazuma postignutih 25. avgusta. Obe strane su ponovile svoju posvećenosti primeni svih ranijih dogovora“, navodi se u saopštenju šefice diplomatije EU.\nMogerini je, dodaje se u saopštenju, bila domaćin neformalne večere kojoj su prisustvovali Vučić i Mustafa, u okviru dijaloga Beograda i Prištine uz posredovanje EU.\nU poslednjoj rundi dijaloga 25. avgusta premijeri Kosova i Srbije postigli su četiri sporazuma, o Zajednici srpskih opština, telekomunikacijama, energetici i mostu na Ibru.\nNeposredno pre početka sastanka Mogerini je novinarima izjavila da će biti reči o dosadašnjem napretku u dijalogu u normalizaciji odnosa Beograda i Prištine i budućim koracima u sprovođenju Briselskog sporazuma.\nMinistar spoljnih poslova Ivica Dačić, koji je, takođe, prisustvovao sastanku, izjavio je posle sastanka da je runda dijaloga Beograd-Priština bila krajnje teška i dodao da su otvorena pitanja ulaska Kosova u međunarodne organizacije i poglavlja 35 za pregovore Srbije s EU.\nDačić je kazao da je u razgovorima s Mogerini i Mustafom jedino pozitivno to što je potvrđeno s obe strane da će se sve dogovoreno sprovesti. (Beta)


Kragujevac - Pašalić: Joksimoviću deca nisu oduzeta zbog siromaštva, pregledamo dokumentaciju - Vesti iz Kragujevca i Šumadije - Pressek.rs\nKragujevac Utorak, 26. januar 2021.\nZaštitnik građana Zoran Pašalić izjavio je za N1 da Đorđu Joksimoviću iz Kragujevca deca nisu oduzeta zbog siromaštva, kako to prenose mediji, jer u Srbiji, kaže, nikome dete nije oduzeto zbog siromaštva.\n- Već zbog toga što je, eventualno, a to ćemo da utvrdimo, došlo do neadekvatnog odnosa prema deci, zanemarivanja u bilo kom smislu, pa i u pogledu vaspitanja i higijene, kaže Pašalić.\nDodaje i da će se o tome da li je bilo propusta institucija u ovom slučaju izjasniti kada bude pregledali kompletnu dokumentaciju.\nNedavno televizijsko emitovanje filma „Otac“ reditelja Srdana Golubovića, aktuelizovalo je priču o „stvarnom ocu“ Đorđu Joksimoviću (50) iz Kragujevca, koji se skoro šest godina bori za starateljstvo nad tri maloletne ćerke i njihov povratak iz hraniteljske porodice. Slučaj ovog oca uzdrmao je celu Srbiju, a u preispitivanje svih okolnosti koje su dovele do oduzimanja dece, uključila su se nadležna ministarstva i zaštitnik građana. O tom slučaju su nedavno razgovarali ministarka rada Zorana Mihajlović i Pašalić.\n- Netačna je kvalifikacija da su Joksimoviću deca oduzeta zbog siromaštva, nikome nije oduzeto dete zbog siromaštva, već zbog toga što, eventualno, to ćemo da utvrdimo, je došlo do neadekvatnog odnosa prema deci, zanemarivanja u bilo kom smislu, da i u pogledu vaspitanja i higijene. Dati neku kvalifikaciju na osnovu toga što je pokrenut postupak je nemoguće. Mi smo za sada u posedu dokumenata koje smo dobili iz Ministarstva rada. Trebalo bi da danas stigne, iz centra u Kragujevcu su nam obećali da će nam poslati svu dokumentaciju koju oni imaju. Obavio sam i razgovor sa Joksimovićem, da svu dokumentaciju koju on ima, da uputi instituciji ili ćemo mi otići po nju, kazao je Pašalić za Novi dan na N1.\n- Kada sve to pročitamo, tek onda možemo da donesemo neke zaključke, naglasio je zaštitnik građana.\n- Da li je neko zakazao i da li su tačno utvrđene činjenice koje su bile uzrok tome da deca budu upućena u hraniteljsku porodicu. To ne znamo još i ne mogu da prejudiciram koliko će vremena trebati, ali će se uraditi najhitnije moguće, jer je situacija specifična, izjavio je Pašalić.\n· Utorak, 26. januar 2021. Još 47 Kragujevčana pozitivno na korona virus\n· Sreda, 27. januar 2021. Kragujevac: Raspisan tender za idejno rešenje rekonstrukcije Kliničkog centra\nNS: Da li novac namenjen stajalištima ide za popravku oštećenja kragujevačke Tržnice\nJoš 131 Kragujevčanin pozitivan na korona virus\nProlećno pranje kragujevačkih ulica


Predsednica Hrvatske kritikovana zbog podrške predlogu za osnivanje komisije za Jasenovac | Novine Toronto\nPoslanik opozicione Socijaldemokratske partije (SDP), Bojan Glavašević oštro je kritikovao predsednicu Hrvatske Kolindu Grabar-Kitarović što je podržala predlog predsednika Hrvatskog helsinškog odbora, Ivana Zvonimira Čička za formiranje međunarodne komisije za utvrđivanje broja žrtava ustaškog logora u Jasenovcu, da bi se, kako je rekla, došlo do istine.\n"Kolinda Grabar-Kitarović relativizuje Holokaust. Jer to je ono što se događalo u Jasenovcu. Za utvrđivanje te istine nije potrebna nikakva prokleta komisija", napisao je Glavašević na Tviteru.\nOcenio je da "micanje Kolinde Grabar-Kitarović s Pantovčaka posle ove sramotne izjave, više nije pitanje izbora predsednika, nego narodnog oslobođenja".\nBivša premijera Jadranka Kosor ocenila je na Tviteru kao "neugodno" to što se ponovo najavljuju komisije koje bi trebalo da utvrđuju istine o prošlosti.\nProfesor Fakulteta političkih nauka, Dejan Jović napisao je da predsednica predlaže međunarodnu komisiju koja bi utvrdila "šta se stvarno dogodilo u Jasenovcu" tokom Drugog svetskog rata, i upitao kako bi to izgledalo da nemačka kancelarka to predloži za Aušvic.\nPredsednica Hrvatske juče je u intervjuu za Hrvatski radio ocenila kao dobar predlog predsednika HHO Ivana Zvonimira Čička za formiranje međunarodne komisije za utvrđivanje broja žrtava ustaškog logora u Jasenovcu, koja bi, uz učešće stručnjaka iz Srbije, Hrvatske i sveta, utvrdila istinu o Jasenovcu.\nTreba "da se tačno utvrdi prava istina, jer smatram da samo istina može pomoći da se pomaknemo napred", rekla je Grabar-Kitarović, koja od dolaska na mesto predsednice Hrvatske 2015. izbegava državne komemoracije u Jasenovcu.\nOna je u intervjuu rekla da je u Jasenovac dosad odlazila sama, jer je želela "u tišini da oda počast" žrtvama, ali da poziva Srbe u Hrvatskoj i jevrejske organizacije, koje su i ove godine organizovale svoje komemoracije, na dogovor da iduće godine zajedno odu u Jasenovac i u tišini se poklone žrtvama.


Online diskusija: Decentralizacija aktivne participacije mladih u Srbiji - Krovna organizacija mladih Srbije\nOnline diskusija: Decentralizacija aktivne participacije mladih u Srbiji\nOdržana je online diskusija na temu Decentralizacije aktivne participacije mladih u Srbiji 29. septembra 2020. putem Zoom plafrome. Sa prisutnima su tom prilikom razgovarali Nenad Stojanović iz Proaktiva, Dunja Marušić iz Timočkog omladinskog centra, Tijana Stefanović iz Edukativnog centra Kruševac, kao i Marija Bulat i Ivana Markulić ispred Lokalne kancelarije, Regionalne kancelarije za saradnju mladih – RYCO. Prisutnima je ispred Instituta za saradnju i razvoj – CDI dobrodošlicu poželela Lorela Marku, dok je ispred Krovne organizacije mladih Srbije – KOMS to učinio generalni sekretar, Stefan Đorđević.\nTom prilikom predstavljeno je stanje kao i razlike u stavovima kada su u pitanju, nivoi participacije, demokratija kao oblik vladavine, potrebe za jakim vođom, kao i o stavovima o procesima evropskih integracija, a koji značajno variraju u pogledu regiona iz kojih mladi dolaze. On je takođe tom prilikom pozvao predstavnike/ce organizacija da uključe mlade i ohrabruju ih da se uključe u procese donošenja odluka, ali i pozvao mlade da vrše monitoring svih programa i procesa koji su im namenjeni.\nPanelisti su kroz moderiranu diskusiju prisutnima predstavili položaj i mogućnosti mladih u Južnoj, Istočnoj i Zapadnoj Srbiji, ali programe koje njihove organizacije sprovode, a koji za cilj imaju aktivno učešće mladih. Uz to oni su predstavili mehanizme i metode praticipacije mladih koji su se u njihovoj praksi pokazali kao uspešni, ali i izazove na koje nailaze.\nPredstavnik i predstavnice Proaktiva, TOC-a i ECK-a su došli do zaključka da su za omladinsku politiku na lokalnom nivou ključni srednjoškolci, obzirom da mladi masovno odlaze na studije u neki od univerzitetskih centara. Iz tog razloga potrebno je ostvariti saradnju sa pedagozima od čije podrške često nivo aktivizma mladih i zavisi. Takođe, istaknuta je i neophodnost podrške institucija kao na nacionalnom i lokalnom nivou obzirom da su aktivnosti koje organizacije sprovode sporadične i često kratkog trajanja. Njihova podrška je ključna ukoliko želimo da uspostavimo sistemsku brigu o mladima, a potrebno je da i da ona bude postojana i u kontinuitetu bez obzira na promene strukture vlasti.\nPredstavnice RYCO, govorile su o omladinskoj politici kroz perspektivu regiona i izgradnje mira u regionu kroz povezivanje mladih. Istakle su da Kancelarija podržava lokalne organizacije, ali i škole kroz svoje grantove, i time ih povezuje sa drugim lokalnim zajednicama i mladima širom Zapadnog Balkana. Takođe, istakle su da u okviru svojih poziva za podnošenje projekata podstiču i one koji su usmereni na podsticanje aktivne participacije mladih, ali se čini da to i nije preterano popularan cilj među aplikantima.\nNajzad panelisti su zaključili da je uloga Krovne organizacije mladih Srbije velika i da bi kako bi KOMS bio bliži mladima i kako ne bi KOMS mladi poimali kao apstraktnu organizaciju, potrebno da predstavnici organa KOMS-a više vremena provode u lokalnim zajednicama gde bi predstavljali svoj rad mladima. Takođe, istakli su da se nadaju da će KOMS u budućnosti uzeti ulogu posrednice između organizacija na lokalnom nivou i institucija i time osnažiti zagovarački položaj svojih članica.\nO ovoj temi smo odlučili da razgovaramo jer su nam rezultati Alternativnog izveštaja o položaju i potrebama mladih u Srbiji pokazali da više od polovine mladih želi da se uključi, ali smatra da trenutno nema nikakav uticaj na procese odlučivanja. Dodatno, primetili smo i da se stavovi i nivoi uključenosti znatno razlikuju u pogledu regiona iz kojih mlade dolaze. Smatramo, da je neophodno uključiti mlade iz svih regiona i osigurati da i oni budu deo procesa donošenja odluka, jer da bi demokratija, kao oblik političkog režima funkcionisala, neophodno je imati aktivne građane i građanke koji na svim nivoima učestvuju u okviru demokratskog sistema.\nOvaj događaj se organizuje kao deo međunarodnog programa i regonalne saradnje Krovne organizacije mladih Srbije kroz Platformu za saradnju mladih Zapadnog Balkana (WBYCP), uz podršku Regionale kancelarije za saradnju mladih (RYCO), a kao deo partnerskog sporazuma sa Institutom za saradnju i razvoj (CDI).\nPingback: DEBATA: Decentralizacija aktivne participacije mladih u Srbiji – Pokreni


Sasvim slučajno otkriven najveći serijski ubica u istoriji Amerike? - VIDEO | Vestinet.rs\nPočetna ZANIMLJIVOSTI\tSasvim slučajno otkriven najveći serijski ubica u istoriji Amerike? – VIDEO\nAmerička federalna policija već je potvrdila da je on odgovoran za smrt 34 osobe, većinom marginalizovanih žena, narkomanki i prostitutki, pretežno tamnoputih ili latinoameričkog porekla, od 1970. do 2005. u 15 američkih saveznih država.\nAmerički zatvorenik Samuel Litl (Samuel Little) koji je priznao da je počinio 90 ubistava, od kojih su mnoga ostala nezapažena, mogao bi da uđe u istoriju kao najveći serijski ubica u SAD.\nBivši bokser koji sada ima 78 godina, ubijao je žrtve udarcima ili davljenjem, a tela je ostavljao kraj nekog puta, smetlišta ili ispod neke litice.\nLitl je hapšen nekoliko desetina puta zbog silovanja, otmica i drugog nasilja, ali se samo u dva slučaja sumnjalo da bi možda mogao da bude i ubica. To je bilo 1980-ih godina, kada je uhapšen zbog nestanka dve žene – jedne u Misuriju, a druge na Floridi. Oslobođen je zbog nedostatka dokaza.\nFBI je posle te presude otvorio ranije dosije kako bi razmotrio slična ubistva u Los Anđelesu. Istražitelji su u maju ove godine posetili Litla u kalifornijskom zatvoru kako bi ga ispitali o tome.\nZatvorenik je naveo gradove, države i broj ljudi koje je ubio na svakom mestu, navodi se u saopštenju FBI-a i dodao da je njegovo priznanje bilo: “Džekson (Misisipi) – jedna žrtva – Sinsinati (Ohajo) jedna žrtva – Feniks (Arizona) – tri, Las Vegas (Nevada) jedna…”.


Pazar Kup 2012 - festival fudbala u Šutenovcu\nNaslovnica Sjeverni Sandžak Novi Pazar Pazar Kup 2012 – festival fudbala u Šutenovcu\nPazar Kup 2012 – festival fudbala u Šutenovcu\nNovi Pazar – Prvi fudbalski turnir “Pazar Kup 2012” biće održan danas na terenima sa veštačkom travom u Šutenovcu, a svoje prijave za učešće, prema riječima organizatora, poslalo je 56 ekipa iz Crne Gore, Bosne i Hercegovine i Crne Gore koje će se nadmetati u četiri starosne kategorije.\n“Očekujem pravi praznik fudbala, ali i da ovo bude početak jedne lepe tradicije. Dolaze mnogi veliki klubovi iz regiona, poput Partizana ili sarajevskog Željezničara, a crno – beli su, recimo, prijavili nekoliko takmičarskih ekipa”, rekao je za Sto plus trener Pazar Juniorsa Mensur Ljajić.\nFudbalski klub Pazar Juniors je, uz fudbalski klub Novi Pazar, organizator ovog jednodnevnog turnira, čiji je pokrovitelj Grad Novi Pazar i koji će se igrati na dva terena sa veštačkom travom u Šutenovcu.\n“Naše generacije dečaka rođenih 2000. i 2001. godine su dobrim rezultatima prošlog vikenda, na takmičenjima u Kraljevu i Staroj Pazovi, napravile odličnu uvertiru za današnji turnir u Šutenovcu i očekujem odličnu posjetu”, kazao je Ljajić.\nOn je dodao da će od novopazarskih ekipa nastupiti i mlađe generacije FK Novi Pazar, kao i ND 2001, Ras i Ajaks.\nNa međunarodnom turniru “Pazar Kup 2012” igraće dječaci rođeni 2000. i 2001. godine, takođe i generacije rođene 2002. i 2003. godine.\nPrvi mečevi počeće u sredu u 9.30, svečano otvaranje zakazano je za 11.30, dok su utakmice za plasman planirane za kasno popodne.


Han demantovao Prištinu: U sredu u Strazburu, ne u Preševskoj dolini\n09.09.2018. 15:46 > 16:56\nEvropski komesar za pregovore o pristupanju Johanes Han u sredu, 12. septembra, biće u Strazburu, gde će prisustvovati govoru predsednika Evropske komisije Žan Klod Junkera o stanju Unije, a ne u Preševu, kako su najavili kosovski mediji.\nDrugi događaji nisu predviđeni tog dana, navode u Briselu.\nKosovski mediji su ranije preneli nezvaničnu informaciju iz kancelarije kososvskog predsednika, da će Hašim Tači, zajedno sa komesarom Johanesom Hanom, u sredu posetiti takozvanu Preševsku dolinu.\n(UŽIVO) VUČIĆEV GAZIMESTAN Blokade na Kosovu i Metohiji se šire, KFOR i KPS ne mogu da OSIGURAJU BEZBEDNOST\nHAOS NA KOSOVU Priština otkazala posetu Vučića Banjama zbog bezbednosti, on ipak KRENUO TAMO\nSAZNAJEMO Kosovska policija zaustavila Vučića na putu ka Banjama, posle rasprave vraća se u Kosovsku Mitrovicu (FOTO)\nTokom posete trebalo je, kao prenose pojedini mediji, da se najavi finansijska podrška Kosova opštinama u Srbiji sa većinskim albanskim stanovništvom.\nSvi komesari, uključujuči i Hana, biće u sredu u Strazburu, gde će predsednik Junker održati govor o stanju Unije. Drugi događaji nisu predviđeni za taj dan, navode izvori iz Evropske komisije.\nU Briselu dodaju da posle Strazbura, Han putuje u ranije zakazanu posetu Maroku.\nMinistar spoljnih poslova Srbije Ivica Dačić rekao je danas da poseta kosovskog predsednika Hašima Tačija albanskim opštinama na jugu Srbije nije najavljena.\n- Ta poseta nije najavljena, makar meni. Han je bio pre neki dan i nemamo informacija o tome - rekao je Dačić za RTS.\nHan: Lideri Zapadnog Balkana da "preuzmu loptu"\nHan: Dva nova poglavlja približavaju Srbiju EU\nHan: Vučić i Tači svesni ograničenja koja nosi ideja razmene\nHan: Zapadni Balkan je na dobrom putu\nZbog velikog interesovanja danas opet uz "Blic" na poklon seme Bogorodičine suze\nDEMONSTRACIJA SILE Đoković preslišao Andersona i zakazao duel sa Zverevim za titulu u Londonu


OKRUGLI STO: "PREDSTAVLJANJE ZAKONA O PLATNIM USLUGAMA"\nU cilju informisanja privrednika i bankara o novim zakonskim propisima i blagovremene pripreme za primenu zakona u praksi, predstavnici NBS predstavili su u Privrednoj komori Beograda Zakon o platnim uslugama ("Sl. glasnik RS", br. 139/2014), koji je usvojen 18. decembra 2014. godine, a primenjivaće se od 1.oktobra 2015. godine.\nOsnovne odredbe i ciljeve Zakona predstavili su Dragana Stanić, zamenik generalnog direktora Sektora za platni sistem i Dejan Dević, zamenik generalnog direktora Direkcije za zakonodavno-pravne poslove Narodne banke Srbije. Zakon predstavlja osnov za unapređenje i modernizaciju postojećeg platnog sistema, kroz obezbeđenje pravnog okvira za primenu novih instrumenata plaćanja i uvođenje novih učesnika na domaćem tržištu platnih usluga. Zakon omogućava sigurniju, kvalitetniju i raznovrsniju uslugu plaćanja, znatno veću konkurentnost u pružanju platnih usluga, kao i veću zaštitu korisnika platnih usluga.\nOvim Zakonom je izvršeno i usaglašavanje pravnog okvira sa praksom EU. Prvi put se sistemski uređuju sve vrste platnih usluga, uključujući i one najsavremenije, posebno iz domena elektronskog i internet bankarstva, kao i usluge izvršavanja novčanih doznaka i platne transakcije koje se obavljaju korišćenjem savremenih telekomunikacionih ili informaciono-tehnoloških uređaja preko telekomunikacionih operatora. Zakon uređuje osnivanje i poslovanje novih platnih institucija i institucija elektronskog novca, uvodi se i definiše elektronski novac i uređuje njegovo izdavanje. Uspostavlja se jedinstven nadzor Narodne banke Srbije nad poslovanjem učesnika na tržištu platnih usluga. Zakon predviđa uspostavljanje jedinstvenog registra tekućih i drugih računa, pravnih i fizičkih lica.\nU narednom periodu Narodna banka Srbije će sukcesivno donositi odgovarajuća podzakonska akta, čime će se zaokružiti zakonodavni okvir i omogućiti implementacija zakona u praksi. Zaključeno je da se, u skladu sa inicijativama privrednika, u narednom periodu organizuje okrugli sto, na kojem bi se razmatrala podzakonska regulativa i obaveze učesnika u procesu primene Zakona.\nIzvor: Vebsajt Privredne komore Beograda, 26.02.2015.


Aleva krem čorba od praziluka 50g cena akcija Srbija\nAleva krem čorba od praziluka 50g cene\nTrenutno nemamo slike za Aleva krem čorba od praziluka 50g\nEPonuda nije internet prodavnica već Vam omogućava da brzo i lako nađete Aleva krem čorba od praziluka 50g po najjeftinijoj ceni. Naš cilj je da kupci budu što bolje informisani o ponudi Aleva krem čorba od praziluka 50g na tržištu Srbije. Vrlo lako nalazite željeni proizvod za kategoriju Supe i čorbe cene, ne morate da lutate od sajta do sajta za Aleva Supe i čorbe, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Aleva krem čorba od praziluka 50g sa PRODAVCEM. EPonuda ne može da garantuje potpunu tačnost specifikacije i slika za Aleva krem čorba od praziluka 50g. Pre kupovine, podatke za Aleva krem čorba od praziluka 50g proverite na sajtu PROIZVOĐAČA.


Ribnica pobedila Radnički sa 3:0\nOdbojkaši Ribnice ostvarili su maksimalnu pobedu u prvoj utakmici četvrtfinala 47. Kupa Srbije. Ribnica je, večeras u Kraljevu, savladala Radnički iz Kragujevca sa 3:0, po setovima 29:27, 25:22 i 27:25, posle 89 minuta igre. Revanš meč će se odigrati u ponedeljak, 26. decembra od 20,00 časova u dvorani Jezero u Kragujevcu. Plasman na Finalni turnir 47. Kupa Srbije do sada su izborili Vojvodina NS Seme i Partizan Termoelektro.\nPartizan Termoelektro je drugi učesnik Finalnog turnira 47. Kupa Srbije u konkurenciji odbojkaša. „Crno – beli“ su, večeras u dvorani Šumice u Beogradu, u drugoj utakmici četvrtfinala, savladali Jedinstvo iz Stare Pazove sa 3:2, po setovima 25:23, 24:26, 25:15, 22:25 i 15:10, posle 116 minuta igre. Plasman na Finalni turnir do sada su izborili Vojvodina NS Seme i Partizan Termoelektro.\nVizura u polufinalu\nOdbojkašice Vizure plasirale su se na Finalni turnir 46. Kupa Srbije, pošto su ostvarile dvostruki trijumf protiv Jedinstva iz Užica u četvrtfinalu. Vizura je, večeras u Beogradu u revanš utakmici četvrtfinala, savladala Jedinstvo sa 3:0, po setovima 25:23, 25:23 i 25:20, posle 79 minuta igre. Plasman na Finalni turnir do sada su izborili NIS Spartak iz Subotice i Vizura.\nVojvodina NS Seme na Finalnom turniru\nOdbojkaši Vojvodine NS Seme prvi su učesnici Finalnog turnira 47. Kupa Srbije, iako su poraženi u drugoj utakmici četvrtfinala. Železničar iz Beograda je, večeras u Maloj sali SPC Vojvodina u Novom Sadu, pobedio Vojvodinu NS Seme sa 3:2, po setovima 16:25, 29:27, 20:25, 28:26 i 15:13, posle 128 minuta igre. Novosađani su se plasirali u polufinale pošto su prvu utakmicu, odigranu u Beogradu, dobili sa 3:0.\nMladi radnik slavio posle pet setova\nOdbojkaši Mladog radnika iz Požarevca zabeležili su pobedu u prvom meču četvrtfinala 47. Kupa Srbije. Mladi radnik je, večeras u Požarevcu, savladao Crvenu zvezdu sa 3:2, po setovima 21:25, 25:22, 15:25, 25:19 i 15:11, posle 114 minuta igre. Revanš utakmica će se odigrati u nedelju, 25. decembra od 20,00 časova u dvorani Šumice u Beogradu.\n„Crveno – bele“ maksimalno protiv Poštara 064\nOdbojkašice Crvene zvezde ostvarile su maksimalnu pobedu u prvoj utakmici četvrtfinala 46. Kupa Srbije. Crvena zvezda je, večeras u dvorani Velefarm – Torlak, pobedila Poštar 064 sa 3:0, po setovima 25:14, 25:16 i 25:10, posle 63 minuta igre. Revanš utakmica će se odigrati u ponedeljak, 26. decembra od 16,00 časova u dvorani Šumice u Beogradu.


Ružić obišao lokaciju za snimanje filma u Grdelici - JUGPRESS\nMinistar za državnu upravu i lokalnu samoupravu Branko Ružić obišao je danas jednu od lokacija na kojoj će se snimati film “Bilo jednom u Srbiji” o Leskovcu izmedju dva svetska rata.\nOvo ministarstvo je snimanje filma pomoglo sa tri miliona dinara.\n” Drago mi je da sam danas ovde među prijateljima. Ideolog, jedan pravi lokalpatriota, čitavog ovog projekta je Zvonko Šimunec, izvršni producent je Miša Mogorović, glumačka ekipa je sjajna i verujem da je upravo ta filmska industrija nešto što predstavlja komparativnu vrednost Srbije u svakom smislu te reči, ali je svakako i teško započeti jedan ovako grandiozan poduhvat. Naša skromna pomoć kao Ministarstva je bila jedna od inicijalnih kapisli da se uopšte krene sa ovim projektom na osnovu jedne knjige, odnosno monografije, koja je takođe bila pod autorstvom gospodina Šimuneca,“ rekao je Ružić.\n„Narod koji ne čuva svoju prošlost, ne može da govori niti da se nada predivnoj budućnosti. Mi se sa setom sećamo te predivne prošlosti, sećamo se Srpskog Mančestera i zato već unazad šest godina pokušavamo da kroz monografiju, serije, dokumentarne filmove verno prikažemo i prisetimo se perioda između dva svetska rata odnosno perioda od 1918. do 1941. godine”, rekao je gradonačelnik Leskovca Goran Cvetanović.\nNeka Vaš komentar bude prvi na "Ružić obišao lokaciju za snimanje filma u Grdelici"


Drugi modul dvodnevnog seminara za kontakt osobe – CRINK\nHome / Galerija / Fotografije / Drugi modul dvodnevnog seminara za kontakt osobe\nCrink2 16. September 2016.\tFotografije, Novosti, Seminari Ostavite komentar 426 Pregleda\nOd 11-og do 13-og septembra Centar za romske inicijative je organizovao drugi modul treninga za 13 kontakt osoba u cilju jačanja kapaciteta romskih i egipćanskih aktivistkinja. Članice su upoznate sa procesima izvještavanja sa terena, prepoznavanjima opasnosti i upravljanjem rizicima za žrtve nasilja u porodici i dječijih, ugovorenih brakova.\nU toku dvodnevnog treninga članice su imale priliku da budu upoznate i sa osnovnim principima medijskog izvještavanja, pri čemu su intervjuisane, što je omogućilo i analizu govornih vještina i gestikulacije za svako izlaganje pojedinačno.\nOdržani seminar je realizovan u okviru projekta „Zajedničkom borbom do suzbijanja rodno zasnovanog nasilja i dječijih, ugovorenih brakova u romskoj i egipćanskoj zajednici u Crnoj Gori” koji CRI implementira uz podršku OAK fondacije.\nPrethodna Sastanak sa lokalnim koordinatorkama i medijatorkama\nSljedeće Trening poslovnog planiranja


Акт о унутрашњој организацији – Male Pčelice\nАкт о унутрашњој организацији\nO UNUTRAŠNJOJ ORGANIZACIJI\nU KRAGUJEVCU, 23.09.2008.GODINE.\nNa osnovu člana 21.Zakona o javnim službama i člana 31. Statuta Zavoda za smeštaj odraslih lica „Male Pčelice“ Kragujevac, Upravni odbor Zavoda na svojoj sednici održanoj 23.09.2008. godine, doneo je sledeći\nOPŠTI AKT O UNUTRAŠNJOJ ORGANIZACIJI\nOvim aktom utvrđuju se načela unutrašnje organizacije rada u Zavodu za smeštaj odraslih lica „Male Pčelice“ Kragujevac,radna mesta,vrsta i stepen stručne spreme,radno iskustvo i drugi uslovi za zasnivanje radnog odnosa na tim mestima i raspoređivanje zaposlenih u toku rada.\nUnutrašnja organizacija zasniva se na principima funkcionalnosti,celishodnosti i povezanosti pojedinih poslova iz delatnosti Zavoda.\nRadno mesto je skup poslova i radnih zadataka relativno trajnog karaktera i sadržaja.\nSvako radno mesto ima svoj naziv.\nZaposleni je obavezan da savesno obavlja poslove koji proizilaze iz definicije radnog mesta i prirode poslova,nezavisno od toga da li su ti poslovi izričito sadržani u opisu radnog mesta.\nZa savesno izršavanje poslova zaposleni odgovara neposredno pretpostavljenom, koji mu daje konkretno radne naloge i zadatke, koji je dužan i ovlašćen da ga komtroliše, a konačno je odgovoran direktoru.\nZaposleni koji nesavesno obavlja poslove ili odbija da izvršava radne naloge pretpostavljenog, čini težu povredu radnih dužnosti.\nOpšta je obaveza zaposlenog da jedan drugom ili korisniku, pruža pomoć u slučaju agresivnog ponašanja korisnika,vraćanja korisnika iz bekstva,ugrožavanja imovine Zavoda,elementarnih nepogoda,havarija i td.\nDirektor daje posebna uputstva,naredbe,smernice za rad i sl.,za pojedine organizacione jedinice ili radna mesta.\nDirektor raspoređuje radnika u skladu sa njegovom stručnom spremom i sistematizacijom radnih mesta u Zavodu\nDirektor može uvesti potpunu ili delimičnu periodičnu rotaciju zaposlenih po odeljenjima u okviru istih i sličnih poslova ako proceni da je to celishodno u pogledu organizacije rada i izvršavanja poslova.\nKod propisivanja vrste stručne spreme mogu se predvideti različite struke i alternativni stepeni ali najviše dva stepena, ako se poslovi na određenom radnom mestu mogu uspešno obavljati od lica različitih struka ili stepena stručne spreme.\nUslov za obavljanje ovih poslova je radno iskustvo.\nZavod je organizovan kao jedinstvena organizacija sa osnovnim službama:\nSlužba opštih pravnih i kadrovskih poslova,\nSlužba socijalnog rada,zdravstvene zaštite,nege korisnika, rehabilitacije,\nSlužba ishrane, ekonomije i održavanja\nFinansijsko računovodstvena i komercijalna služba.\nSlužba opšte pravnih i kadrovskih poslova funkcioniše kao jedinstvena služba.\nOvom službom rukovodi sekretar Zvoda i svi zaposleni u ovoj službi su neposredno odgovorni njemu i direktoru Zavoda.\nSlužba socijalnog rada,zdravstvene zaštite, nege, rehabilitacije korisnika se sastoji iz tri jedinice:\n-jedinica socijalnog rada,\n-jedinica zdravstvene zaštite i nege korisnika,\nOvom službom rukovodi koordinator stručnog tima za socijalnu zaštitu, rehabilitaciju, zdravstvenu zaštitu i negu korisnika i svi zaposleni u ovoj službi su neposredno odgovorni njemu i direktoru Zavoda.\nSlužba ishrane, ekonomije i održavanja sastoji se iz tri jedinice:\nOvom službom rukovodi koordinator službe za ishranu, ekonomiju i održavanje i svi zaposleni ove službe su neposredno odgovorni njemu i direktoru Zavoda.\nFinansijsko računovodstvena i komercijalna služba funkcioniše kao jedinstvena.\nOvom službom rukovodi šef računovodstva i svi zaposleni ove službe su neposredno odgovorni njemu i direktoru Zavoda.\nPoslove odnosno radna mesta prema stepenu stručnosti razvrstavaju se u sledeće stepene:\nJednostavni poslovi za čije je obavljanje potrebna osnovna škola i umeće radnika kao što su poslovi spremačice,poslovi na ekonomiji i sl., poslovi NK radnika.\nManje složeni poslovi za čije je obavljanje potrebno pored osnovnog obrazovanja i umeće ovladavanja posebnim znanjem i veštinama kao što su poslovi negovatelja,vešerke,pomoćni poslovi u kuhinji i sl., poslovi PK radnika.\nSrednje složeni poslovi na tehničkim uređajima, opremi, instalacijama,održavanju objekata i sl.,za koje je potrebno obrazovanje KV radnika.\nSloženi poslovi u oblasti zdravstvene zaštite i nege korisnika, vođenje radne i okupacione terapije,administrativno tehnički, računovodstveni poslovi i sl., za koje je potrebno obrazovanje IV stepena.\nSloženi poslovi sa većim stepenom samostalnosti i kreativnosti na održavanju elektro opreme,uređaja i mašina u kuhinji,vešeraju, kotlarnici i dr., za koje je potrebno obrazovanje VK radnika-V stepen.\nSloženi poslovi u radu sa korisnicima i ostvarivanju stručnog rada sa njima,defektološki, socijalni,medicinski,finansijski,pravni i dr. poslovi,srednje složeni poslovi rukovođenja i dr., za koje je potreban viši stepen stručnog obrazovanja-VI stepen.\nSloženi poslovi i visok stepen samostalnosti, kreativnosti i odgovornosti u radu,rukovođenje organizacionim jedinicama na nivou Zavoda,povećanje odgovornosti za sopstveni rad i obavljanje procesa rada koji organizuje i kontroliše, za koje je porebna visoka stručna sprema medicinske,pravne,ekonomske,defektološke i dr. struke, VII stepen.\nPoslovi lekara specijaliste u Zavodu, za koje je potreban medicinski fakultet i specijalizacija.\nNa osnovu člana 26. Statuta Zavoda, direktor Zavoda donosi akt o sistematizaciji poslova i radnih zadataka Zavoda za smeštaj odraslih lica „Male Pčelice“ a na osnovu Akta o unutrašnjoj organizaciji.\nDanom usvajanja ovog Akta od strane Upravnog odbora Zavoda, prestaje da važi Akt o unutrašnjoj organizaciji od 29.04.2002. godine.\nRanko Ratković, diplomirani pravnik


TREĆA EKOLOŠKA KONFERENCIJA SA MEĐUNARODNIM UČEŠĆEM POD NAZIVOM ,,SMEDEREVO – EKOLOŠKI GRAD” | Fakultet za primenjenu ekologiju "Futura"\nU petak i u subotu, 23. i 24. novembra 2018. godine, održana je treća ekološka konferencija sa međunarodnim učešćem u Smederevu, pod nazivom: ,,Smederevo – ekološki grad”.\nKonferencija je održana u zgradi Regionalnog centra za profesionalni razvoj zaposlenih u obrazovanju Smederevo, a organizovana je od strane Lokalnog ekološkog pokreta iz Smedereva, uz podršku Grada Smedereva, Geografskog fakulteta u Beogradu, Ministarstva zaštite životne sredine i Ministarstva prosvete, nauke i tehnološkog razvoja Republike Srbije.\nTeme su se odnosile na zaštitu stanja i kvaliteta životne sredine, odnosno voda, vazduha, zemljišta, biodiverziteta, kao i na upotrebu obnovljive energije, potom na ekološki menadžment, upravljanje otpadom i sl. Konferenciji su prisustvovali predstavnici iz Makedonije, Republike Srpske, Vojvodine, Centralne Srbije, kao i sa Kosova i Metohije.\nKao predstavnik Fakulteta za primenjenu ekologiju Futura, prisustvovala je BSc Nikoleta Cesnak – Specijalista strukovnog inženjerstva zaštite životne sredine u oblasti upravljanja otpadom, koja je izlagala rad na temu pod nazivom: ,,Potencijal za primenu plastičnog otpada kao konstrukcionog materijala”, koji je napisala u koautorstvu sa mr Vesnom Alivojvodić, profesorkom na VŠSS Beogradskoj politehnici.\nTakođe, na konferenciji je prisustvovao i Mihajlo Stanković, stručni saradnik iz specijalnog rezervata prirode Zasavica.


12.10.2020 u 11:21\nDAR EL SALAM - Vatrogasci u Tanzaniji pokušavaju da obuzdaju požar koji je izbio još u nedelju na najvišoj afričkoj planini Kilimandžaro, saopštila je pres služba nacionalnog parka. U gašenju požara učestvuju i lokalni stanovnici, javlja Rojters. Kilimandžaro je visok oko 6.000 metara i svake godine poseti ga oko 50.000 turista, prenosi Tanjug.\n04.10.2020 u 20:26\nU Africi više od 1,5 miliona zaraženih koronavirusom\nPRETORIJA – U poslednja dva dana u Africi je potvrđeno više od 16.000 slučajeva koronavirusa tako da je ukupan broj obolelih na kontinentu prešao milion i po, saopštila je Svetska zdravstvena organizacija. Od početka pandemije preminulo je preko 36.000 ljudi, a samo u poslednja 24 sata 234 osobe, prenosi TAS. Oporavilo se više od 1,2 miliona pacijenata, prenosi Tanjug. Najveći broj zaraženih i preminulih ima Južnoafrička Republika, a sledi Egipat, Nigerija, Gana.\n04.09.2020 u 13:20\nSkakavci prete da ugroze prehranu stanovništva juga Afrike\nJOHANESBURG – Skakavci prete južnom regionu Afrike gde su ljudi suočeni sa daljom nesigurnošću prehranjivanja, saopštile su danas Ujedinjene nacije. Pojava skakavaca u Bocuani, Namibiji, Zambiji i Zimbabveu nije povezana sa pojavom milijardi pustinjskih skakavaca koji su mesecima pogađali Istočnu Afriku, saopštila je Organizacija za hranu i poljoprivredu UN-a, preneo je AP. Iako su daleko manje, žarištu na jugu je potrebno posvetiti brzu pažnju kako bi se sprečio širi problem, jer se poljoprivrednici već bore da se oporave od ozbiljne suše od prošle godine i ekonomskih efekata pandemije Kovid-19, navodi se u saopštenju agencije UN. Rojevi proždrljivih insekata mogu da pojedu hranu za 2.500 ljudi dnevno, navodi se u odvojenom dokumentu Organizacije za hranu i poljoprivredu o\nVatikan zabrinut zbog džihada u Mozambiku\nBiskup Luiz Fernando Lizboa nije mogao da veruje kad je u sredu oko podneva podigao telefonsku slušalicu u Pembi, na krajnjem severu Mozambika. Brazilskog sveštenika iz Vatikana je tog dana pozvao lično papa Franja da biskupiji u ubogoj provinciji Kabo Delgado i lokalnom stanovništvu, većinom katolicima, izrazi podršku Svete stolice povodom najnovijih događaja uz granicu s Tanzanijom. Naime, početkom avgusta, još nepoznati broj odlično naoružanih pripadnika lokalne islamističke organizacije izgleda da se infiltrirao u stratešku luku Mosimboa da Praja, samo 60 kilometara od poluostrva Afinži, centra razvoja sve unosnije proizvodnje tečnog gasa (LNG) u Mozambiku. Francuski „Total” i japanski kapital u julu su u priobalju provincije Kabo Delgado ušli u projekat eksploatacije prirodnog\n20.08.2020 u 12:45\nPARIZ - Francuska će nastaviti vojne operacije protiv islamskih boraca u Maliju, uprkos tome što je pre dva dana u puču svrgnut s vlasti predsednik te zemlje Ibrahim Bubakar Keita, saopštila je francuska ministarka odbrane Florans Parli. „Nastavlja se operacija Bahran, koju je tražilo stanovništvo Malija i odobrio Savet bezbednosti UN”, poručila je Parli na Tviteru, a preneo Rojters. Predsednik Malija dao je ostavku i raspustio parlament nakon što su ga zarobili pobunjenici, čime je dodatno produbljena kriza u zemlji koja se već bori sa džihadistima i građanskim neredima. Vojska u Maliju, koja je učestvovala u državnom udaru, obećala je da će održati izbore u „razumnom” vremenskom roku i otpočela razgovore sa najuticajnijim političarima u zemlji, prenosi Tanjug.


B92: Vučić na sednici Vlade podržao Kori Udovički\nPremijer Srbije Aleksandar Vučić dao je na sednici Vlade podršku ministarki Kori Udovički i rekao da očekuje da afera “prisluškivanja” bude razrešena do kraja, navodi se na sajtu B92.\nKako se dodaje, premijer je ministarki Udovički, čija je sestra Lidija Udovički optužila direktora EMS Nikolu Petrovića da je od nje tražio mito, dao je podršku za ono što radi u Vladi i reforme koje sprovodi. Premijer je na sednici Vlade Srbije naglasio i da očekuje da afera “prisluškivanje” bude do kraja razrešena.\nSajt Teleprompter nedavno je objavio transkript razgovora lidera DS-a Bojana Pajtića i Lidije Udovički u kom je ona navela da je direktor Elektromreže Srbije Nikola Petrović tražio reket od dva miliona evra od te kompanije da bi je priključili na mrežu EMS-a. Predsednik Vlade Srbije Aleksandar Vučić je nedavno izjavio da je jedna američka firma pokušala da reketira Vladu Srbije. ;


Hag: Advokat Gucatija optužio Tužilaštvo da iznosi neistine - Kosovo Online\n28. Maj 2021. • 11:48\nSudija za prethodni postupak Nikolas Giju otvorio je novu, petu statusnu konferenciju u slučaju dvojice lidera Organizacije ratnih veterana OVK Hisnija Gucatija i Nasima Haradinaja.\nOdbrani i Specijalizovanom tužilaštvu bilo je naloženo da svoje pismene podneske za današnju sednicu pošalju najkasnije do srede 26.5. do 16 časova.\nSud je najavio da će službenici Specijalizovanih komora, uključujući optužene, dobiti vakcinu protiv koronavirusa do 4. juna.\nAdvokat Gucatija Džonatan Ris rekao je danas da stav Specijalizovanog tužilaštva postaje sve neistinitiji. Čak je rekao da tužioci na sudu iznose neistine. Ris je dodap da je Tužilaštvo promenilo rokove za podnošenje preliminarnog dosijea.\n"U prvom zasedanju, krajnji rok za napredak bio je 19. februara 2021. godine za objavljivanje materijala i na toj konferenciji su rekli da nemaju mnogo materijala za izdavanje. Na drugoj konferenciji 24. februara rekli su da je tužilaštvo ispunilo sve svoje obaveze. U toj fazi je izdvojeno oko 3.000 stranica materijala. Odbrana je tražila u toj fazi i iako je bilo samo 3.000 stranica, postojali su materijali transkribovani sa mnogo sati i video snimci. Zamišljali smo kao zaštitu da ćemo biti dužni da vodimo sopstvene istrage o njima. Zahtevali smo da 2. jula 20210. bude krajnji rok za predaju preliminarnog dosijea, za koji i dalje mislimo da ćemo ga podneti", rekao je.\nIzmeđu ostalog Ris je izjavio je da ne razume zašto je Tužilaštvo reklo da je većina materijala završena 19. februara.\noptužnica protiv Haradinaja i Gucatija je potvrđena 11. decembra 2020. godine i objavljena 14. decembra iste godine.\nHisni Gucati i Nasim Haradinaj uhapšeni su 25. septembra 2020. godine u Prištini i prebačeni u pritvorsku jedinicu u Hagu 25. odnosno 26. septembra 2020. godine.\nHisni Gucati Nasim Haradinaj Nikolas Giju Specijalni sud Hag\nNova statusna konferencija u slučaju Gucatija i Haradinaja 28. maja\nSudija za prethodni postupak Nikolas Giju zakazao je za petak, 28. maj u 11 sati, sledeću statusnu konferenciju u slučaju bivših lidera Organizacije ratnih veterana OVK Nasima Haradinaja i Hisnija Gucatija, prenosi Reporteri.


Viši sud traži od Tužilaštva da dostavi uništena dokumenta | Kolubarske\nViši sud traži od Tužilaštva da dostavi uništena dokumenta\nKrivično vanpretresno veće Višeg suda u Valjevu vratilo je Višem javnom tužilaštvu na dopunu optužnicu protiv Aleksandra Vujića Subotića i još devet osoba, saznaju Kolubarske.rs.\nOdluka o dopuni istrage doneta je prilikom ispitivanja navedene optužnice Višeg javnog tužilaštva u Valjevu, a nakon izvršenog uvida u spise predmeta i pisane odgovore na optužnicu koje su podneli branioci okrivljenih.\nPrema saznanjima Kolubarskih.rs, Krivično vanpretresno veće Višeg suda u Valjevu donelo je 17. jula naredbu za dopunu istrage. Veće od Tužilaštva, između ostalog, traži da dostavi dokumentaciju za koju smatra da nedostaje u optužnici, a radi se, kako navodi izvor Kolubarskih.rs, o "dokumentima koja su fizički uništena".\n"Naime, iz transkripta telefonskih razgovora okrivljenih, vidi se da su pojedine ponude u postupcima javnih nabavki cepane i zamenjene drugim. Veće sada kao dokaz traži od Tužilštva da dostavi ta dokumenta, koja su uništili akteri pojedninih javnih nabavki, protiv kojih je podignuta optužnica", navodi sagovornik Kolubarskih.rs.\nViše javno tužilaštvo je, skoro godinu dana nakon hapšenja, početkom juna podiglo optužnicu protiv bivšeg načelnika Gradske uprave Aleksandra Vujića Subotića i još devet osoba kojima se na teret stavlja primanje i davanje mita, zloupotrebe u vezi s javnim nabavkama i službenog položaja. Tokom istrage saslušano je 46 svedoka, veštačeno više od 40 računara i USB uređaja, kao i obimna dokumentacija.\n"Optužnica koja ima 53 stranice i koja je pisana skoro tri meseca vraćena je ekspresno Višem javnom tužilaštvu", navodi izvor Kolubarskih.rs.\nPored Vujića Subotića, kome tužilaštvo na teret stavlja primanje mita u produženom trajanju, što znači da je to delo učinio više puta, optužnica je podignuta protiv službenika Gradske uprave zaduženog za javne nabavke A. Đ., zatim R. Đ. iz samostalne zanatske trgovinske radnje "Fiskal" u Valjevu, B. S, odgovornog lica radnje za popravku metalnih proizvoda i njegove supruge I. S, zatim M. P. iz preduzeća "Japi kom" iz Novog Sada, M. V. iz firme "PSC Vuković" Šabac, A. P. iz Građevinskog preduzeća "VA gradnja 2007", vlasnika SZR "Geometar" A. M. i Z. P, odgovornog lica u preduzeću "Simon" iz Valjeva.\nSudski proces protiv Aleksandra Vujića Subotića i još devet osoba počeće kada Krivično vanpretresno veće Višeg suda u Valjevu, kojim predsedava predsednica Višeg suda Biljana Savić, potvrdi optužnicu protiv njih, i tada će biti poznato ko će biti sudija.\nGrad prodao svoju parcelu u Grabovici Pre 10 sati 4 minuta\nI ove godine u aprilu Pre 5 sati 19 minuta


Leskovac: Saopštenje saveta za zdravstvo GO SNS – Info Centar Juga\nSaopštenje saveta za zdravstvo GO SNS Leskovac prenosimo u celosti.\nŽao nam je što je Gradski odbor Demokratske stranke u akciji lekara Saveta za zdravstvo Gradskog odbora Srpske napredne stranke prepoznao način za manipulisanje građanima.\nRazočarani smo i što je kandidatkinja za narodnu poslanicu ispred DS-a ponovo izabrala da se služi neistinom, što je po svemu sudeći jedini program stranke kojoj ona pripada.\nSvi ovi podaci potvrđuju da je Demokratska stranka još jednom pokušala da, prozivajući SNS, stekne jeftine političke poene. Na sreću građani Leskovca imaju priliku da 24.aprila kažu zbogom svemu što predstavlja politiku DS-a – pljačkanju države, otimanju novca od socijalno ugroženih, pa čak i od decesa smetnjama u razvoju, neuspešnoj privatizaciji, navodi se u saopštenju saveta za zdravstvo GO SNS Leskovac.


U Varšavi otvorena ambasada BiH - Klix.ba\nBiH U Varšavi otvorena ambasada BiH\nU Varšavi otvorena ambasada BiH\n30.6.2006. u 15:45\nNakon Praga i Sofije, u petak je u Varšavi upriličeno svečano otvaranje Ambasade BiH, što predstavlja nastavak procesa širenja mreže diplomatsko-konzularnih predstavništava naše zemlje u novim članicama Evropske unije.\nMinistar vanjskih poslova BiH Mladen Ivanić na otvaranju je istaknuo tradicionalno dobre odnose između dvije zemlje te uvjerenje da će otvaranje Ambasade BiH u Varšavi dati novi podsticaj njihovom daljnjem razvoju i unapređenju.\nU ime poljske vlade ministrica vanjskih poslova Anna Fotyga izrazila je zadovoljstvo zbog otvaranja bh. ambasade te poručila kako Poljska podržava napore naše zemlje za priključenje evropskim i euroatlantskim integracijama.\nNa sastanku s ministricom Fotyga razgovarano je o unutrašnjoj političkoj situaciji u BiH i Poljskoj. Ministar Ivanić je upoznao sagovornicu s tokom pregovora o Sporazumu o stabilizaciji i pridruživanju te reformskim procesima. Posebno je iskazano zanimanje za ustavne reforme i reformu policije.\nMinistrica Fotygs zanimala se i za najaktuelnija pitanja od regionalnog značaja, u prvom redu Kosovo i nezavisnost Crne Gore.\nIskazana je spremnost Poljske za podršku BiH ka NATO-u i EU, kao i pomoć u obuci državnih službenika i eksperata iz BiH.\nMinistar Ivanić se zahvalio na učešću Poljske u međunarodnoj policiji i vojnim snagama u BiH, a posebno na činjenici da je Poljska od 1. maja ove godine ukinula plaćanje na izdavanje viza bh. građanima, što također predstavlja prijateljski gest prema našoj zemlji, navodi se u saopćenju za javnost Ureda za odnose s javnošću Ministarstva vanjskih poslova BiH.\nprije 8h 31m 92\nprije 4h 35m 81\nprije 9h 43m 258\nprije 20h 22m 17


Iran potvrdio da je na kratko priveden britanski ambasador u Teheranu – NovostiDana.rs\nZamenik iranskog ministra spoljnih poslova potvrdio je danas da su iranske vlasti na kratko privele britanskog ambasadora Roba Makera kao stranca osumnjičenog da je učestvovao u „nelegalnom skupu“, navodeći da je ambasador pušten ubrzo pošto je potvrdjen njegov identitet.\n„On nije bio pritvoren već priveden kao neidentifikovan stranac na nelegalnom okupljanju“, napisao je Abas Aragši na Tviteru, navodeći da je Maker oslobodjen posle četvrt sata, kada je identifikovan.\nBritanski ministar spoljnih poslova Dominik Rab javio je sinoć da je ambasador Maker uhapšen. Rab je napisao da hapšenje britanskog ambasadora u Teheranu „bez osnova i objašnjenja“ predstavlja flagrantno kršenje medjunarodnog prava.\nAmbasador Maker danas je na Tviteru negirao da je učestvovao u bilo kakvim demonstracijama protiv vlasti kako su ranije preneli iranski mediji. On je napisao da je otišao na dogadjaj najavljen kao bdenje za žrtve tragedije srušenog ukrajinskog aviona i da je napustio mesto posle pet minuta kada su neki počeli da uzvikuju slogane protiv vlasti.\nOna je sinoć rasturila okupljene studente koji su, kako je prenela iranska agencija Fars, uzvikivali „destruktivne“ i „radikalne“ slogane prilikom skupa u sećanje na žrtve udesa aviona.


Volvo Cars na sajmu automobila u Guangzhou - GARAŽA\nS planom prodaje od najmanje 80.000 automobila do kraja ove godine (61.146 u 2013. godini), Kina je na dobrom putu da od Sjedinjenih Američkih Država preuzme titulu najvećeg svetskog tržišta za Volvo, što još jednom naglašava rastuću posvećenost Volvoa kineskom tržištu kao najbrže rastućem svetskom tržištu automobila.\nPrema predviđanjima, premium segment kineskog tržišta ove godine bi trebao da naraste za 20 odsto. Volvo planira da nadmaši ovaj rast i da preuzme tržišni udeo od najvećih protivnika, a dugoročni cilj je godišnja prodaja od 200.000 vozila u ovoj državi.\nVolvo je početkom meseca još jednom jasno naglasio svoju posvećenost Kini, značajnim širenjem proizvodnih kapaciteta pogona u Daqingu, koji je ujedno i jedna od najnaprednijih automobilskih fabrika u Kini. U ovom pogonu će se proizvoditi najmoderniji modeli, postavljeni na SPA platformu, a prvi će biti potpuno nova premium limuzina.\nVolvo je nedavno u pogonu Chengdu pokrenuo i proizvodnju svog najprodavanijeg XC60 modela. To je drugi model koji se proizvodi u ovom pogonu, pored modela Volvo S60L, čija je proizvodnja počela u novembru prošle godine. Uvođenje modela XC60 u proizvodni proces znači i dodatnih 500 radnih mesta, što ukupan broj zaposlenih podiže na 2.650.\nVolvo XC60 je najprodavaniji Volvo model, kako u Kini, tako i širom sveta. Ovaj crossover model je u prvih devet meseci 2014. godine zabeležio rast prodaje od 20,4 odsto i pronašao 98.309 vlasnika. Samo u Kini u istom razdoblju je prodato 24.940 automobila (porast od 32,3 odsto). Ranije ove godine, XC60 je premašio 500.000-tu prodajnu brojku od početka komercijalizacije 2008. godine.\nKineska premijera potpuno novog Volvoa XC90 u Guangzhou\nNa ovogodišnjem Sajmu automobila u Guangzhou, Volvo kineskim kupcima predstavlja potpuno novi XC90. Zajedno sa Sjedinjenim Američkim Državama, Kina će biti glavno tržište za prvi Volvo razvijen pod kineskim vlasništvom.\nNovi XC90 je vizuelno upadljiv SUV premium kvaliteta sa sedam sedišta, koji nudi vrhunske bezbednosne karakteristike, modernu pogonsku tehnologiju i beskompromisnu kombinaciju snage i efikasnosti. Novi XC90 obeležava novo poglavlje u istoriji Volvoa, jer predstavlja novi dizajnerski jezik i tehnološke prednosti nove SPA platforme. Automobil donosi i predivan enterijer s inovativnom centralnom konzolom u stilu ekrana osetljivog na dodir.\nNakon tri godine rada i kao deo investicionog programa vrednog 11 milijardi američkih dolara, novi XC90 obeležava početak novog poglavlja u istoriji Volvoa koje donosi novi dizajnerski izraz, primenu novih tehnologija i upotrebu nove SPA podesive arhitekture.\nNovi XC90 je jasan dokaz Volvo-by-Volvo strategije. Njegova nesvakidašnja kombinacija luksuza, prostranosti, svestranosti, efikasnosti i bezbednosti će uvesti novu dimenziju u SUV segment, baš kao što je to 2002. godine učinio i prvi XC90.\n„SPA nam je omogućila stvaranje prvog beskompromisnog SUV-a na svetu. Dobili smo agilnost osetno manjeg automobila, vrhunsku prostranost, ali i navalu adrenalina koju nude naši motori, sajne kombinacije snage i niskih emisija. Naravno, Volvo oznaka potvrda je i standardno visoke bezbednosti“, ističe Peter Mertens, stariji potpredsednik odeljenja za istraživanje i razvoj pri Volvo Car Group.\nVolvo u Daqingu\nPogon u Daqingu Volvo je pokrenuo u septembru 2013. godine, a prvi proizvod, predstavljen u septembru ove godine, jeste model XC Classic, prva generacija još uvek veoma popularnog Volvoa XC90 namenjena kineskom tržištu. Pogon Daqing trenutno zapošljava oko 700 radnika i ima inicijalni proizvodni kapacitet od 80.000 vozila.\nOdluka Volvoa da značajno poveća produktivnost pogona Daqing još je jedan dokaz rastuće posvećenosti kineskom tržištu. Švedska kompanija je u većinskom vlasništvu kineskog Zhejiang Geely Holdinga i uživa posebno bliske odnose sa gradskom upravom u Daqingu, koja poseduje 37 odsto Volvo Cars kompanije.\nVolvo Cars i grad Daqing zajednički rade na jačanju ekonomskog rasta i razvoja grada i njegovog okruženja, a svemu pogoduju sjajni prodajni rezultati Volvoa na rastućem kineskom automobilskom tržištu.\nVolvo u Chengduu\nPogon Chengdu smešten je u istoimenoj ekonomskoj i tehnološko-razvojnoj zoni u centralnoj Kini. Godišnji kapacitet proizvodnje iznosi 120.000 vozila. Volvo poseduje i fabriku u Daqingu, na severoistoku Kine, gde se sklapa model XC Classic, prva generacija Volvoa XC90 za potrebe kineskog tržišta.\nUz to, Volvo poseduje i fabriku pogonskih agregata u Zhangjiakou, severozapadno od Pekinga, koja je operativna od jeseni 2013. godine i motorima snabdeva pogone Chengdu i Daqing. Sve Volvo operacije u Kini razvijene su u skladu s globalnim Volvo standardima i procesima kakvi se primenjuju u evropskim pogonima Torslanda i Ghent.\n„Pogon Chengdu je u potpunosti ravnopravan s našim evropskim fabrikama. Bez obzira radi li se o kvalitetu, tehnologiji proizvodnje, opremljenosti, ekološkim i bezbednosnim standardima, naš pogon Chengdu zadovoljava globalne Volvo standarde“, napominje Lars Danielson, stariji potpredsednik Volvo Cars China Operations odeljenja i predsednik Volvo Car China.\nOznake: cars, chengdu, daqing, guangzho, kina, sajam, volvo\nPrevious Previous post: Od sutra kreće akcija AMSS „Ispravno vozilo – bezbedno vozilo“\nNext Next post: Novi C4 Picasso: Evropski lider u segmentu monovolumena


MALA ANTANTA – NEPRIRODNI SAVEZ – Novi svet\n15. avgusta 2021. Novi SvetLeave a Comment on MALA ANTANTA – NEPRIRODNI SAVEZ\nVojno-politički savez proistekao iz inicijative rumunske diplomatije još 1920. godine u cilju borbe za stvaranje bezbedonosnih okvira, koji bi garantovali novoizgrađeni međunarodni status, podrugljivo je nazvan Mala Antanta. Ovaj izraz upotrebila je mađarska štampa kao aluziju na francusku umešanost u stvaranju vojnog bloka koji je trebalo da zaštiti odredbe Versajskog mira u centralnoj Evropi i na Balkanu. Jednom nadenuto ime ostalo je zauvek kao definicija samog saveza koji je, trudeći se da ostvari svoje, zapravo otvarao put interesima versajskih sila.\nTako je formiranje saveza bilo inspirisano potrebom da se spreči eventualna vojna akcija Austrije ili Mađarske od kojih se očekivao pokušaj revizije ugovora sklopljenog u Trijanonu. Ovim ugovorom, koji je potom ratifikovan na Pariskoj mirovnoj konferenciji, sprovedeno je razgraničavanje Mađarske i Rumunije na štetu Mađara kao naroda koji se našao na poraženoj strani u Prvom svetskom ratu. Ovim sporazumom velika teritoritorijalna prostranstva nekadašnje Ugarske podeljena su između Kraljevine SHS, Rumunije i Čehoslovačke. Kao i većina mirovnih sporazuma sklopljenih nakon rata, i ovaj u Trijanonu lišio je jedan narod svojih drevnih oblasti. Tako je od 1919. godine veliki broj Mađara bio odvojen od svoje matice i preko noći se našao u okvirima država iz svog susedstva. Strahovi kreatora Versajskog mirovnog ugovora bili su, dakle, sasvim opravdani jer je bilo nedvosmisleno jasno da su nove granice ne samo nepravedne, već i neprirodne. Tendencija za revizijom ugovora sa punim pravom bilo je na čitavom prostoru Evrope i postavljalo se samo pitanje trenutka kada će novi sukob eskalirati. Čini se sasvim realnom i fino formulisanom konstatacija Miše Glenija da je Versajski mir zapravo okončao svaki mir u Evropi, raspalivši plamen koji je za manje od dvadeset godina ponovo razbuktao čitavu planetu.\nKako god, stvaranje saveza predstavljenog kao bezbedonosnog, a u svojoj realnosti intersno-političkog nije se dogodilo preko noći. Podržani i čak inspirisani iz Pariza temelji Male Antante omeđeni su avgusta 1920. godine kada su u Beogradu Kraljevina SHS i Čehoslovačka sklopile odbrambeni savez za slučaj da Mađarska ugrozi jednu od država potpisnica. Godinu dana kasnije potpisana je i vojna konvencija između ove dve države. Iste godine i Rumunija kao država sa primarnim interesom na prostoru nekdašnje Mađarske uključila se u proces obrazovanja zaštitnog bloka svojih interesa. Dakle, nakon saveza Kraljevine SHS i Čehoslovačke, sklopljen je i savez između Rumunije i Čehoslovačke sa istim bezbedonosnim tendencijama.\nKa još jednoj garanciji mira poseglo se aprila 1921. godine kada je potpisan prvi sporazum između Kraljevine SHS i Rumunije. Pregovori između dve države, međutim, trajali su sve do juna, kada je konačno sklopljen vojni savez i doneta odluka o graničnom sporu u Banatu između dve države. Potreba za uspostavljanjem granica zapravo je ključni parametar kojim se mogu odmeriti prioriteti obeju država, pri čemu se zaključuje da je bezbednost tek na drugom mestu i da je najvažniji interes puko priznavanje teritorija dobijenih za račun poraženog neprijatelja. Ono najvažnije, međutim, bilo je to što je savez država koje su u tom momentu pokrivale ogromnu teritoriju mogle garantovati stabilnost novih granica kojima je pre svega nemački narod razdeljen u nekoliko država i pritom okružen francuskim satelitima na rubovima kontinenta.\nKonačno, prva zvanična ceremonijalna predstava novog vojnog saveza održana je u Pragu, jula, 1921. godine konferencijom kojoj su prisustvovali ministri inostranih poslova svih država članica saveza. Druga konferencija saveza održana je naredne godine u Beogradu, na kojoj je ustanovljena zajednička politika koju će saveznice zastupati na zakazanoj konferenciji u Đenovi. U skladu sa odlukama iz Praga, na konferenciji u Đenovi Mala Antanta se držala složno, a po pitanju nemačko-ruskog saveza iz Rapala neutralno. Članice saveza su zastupala ista mišljenja po pitanjima normalizacije privrednih odnosa, prometa saobraćaja i ratnih dugovanja. Nakon ovog zajedničkog nastupanja članice Male Antante su se dodatno zbližile i donele odluku o sastajanju bar jednom godišnje.\nVrhunac učvršćavanja odnosa država članica dostignut je 1932. godine, kada je kralj Jugoslavije, Aleksandar Karađorđević, insistirao na vanrednom sastanku ministara inostranih poslova. Zvanično ističući stav da članice Male Antante neće više biti igračke u rukama velikih sila on je, kao dokazani zaljubljenik u Francusku, u kojoj se školovao, živeo i odrastao, imao nameru da dodatno osigura francusku premoć u Evropi. Tako je ovaj za saveznike najznačajniji sastanak održan decembra meseca u Beogradu. Tada je doneta odluka da će Mala Antanta ubuduće nastupati kao jedinstvena politička zajednica. Dokument o novoj organizaciji potpisan je nakon dva meseca u Ženevi, prema kome je uspostavljen upravni organ nazvan Stalni savet, kao najviša institucija političke zajednice triju država koji čine ministi inostranih poslova. Stalni savet bio je u obavezi da se sastaje najmanje tri puta u toku jedne godine u prestonici one države čiji je ministar u tom momentu predsednik Saveta. Na konferenciji je takođe doneta i odluka o mogućnosti proširenja saveza.\nPostojanje saveza ipak nije trajalo ni približno onoliko dugo koliko su njegovi osnivači predviđali. Najpre je ubistvo jugoslovenskog lidera uzdrmalo savezničke odnose, ali je postepeni raspad Male Antante otpočeo tek onoga trenutka kada je Milan Stojadinović zauzeo funkciju predsednika vlade Jugoslavije. Dramatično promenjeni politički odnosi u Evropi, pored živog interesovanja i aktivnosti dotadašnjih političkih lidera saveza, dokazali su samo to da je Mala Antanta bila trenutna političko-intersna organizacija onih država koje su po svaku cenu želele da sačuvaju svoj položaj na staklenim nogama koje su kreirale velike sile još 1919. godine. Da je bezbednost interesa svake članice pojedinačno bio primarni u delovanju saveza, dokazuje i činjenica da je deklarativno demokratska Čehoslovačka ostala nema na nametanje diktature u državi saveznici 1929. godine. Tek su nova politička strujanja s kraja tridesetih godina XX veka duboko uzdrmala čitav versajski poredak, pa samim tim i neprirodne geopolitičke saveze poput Male Antante. Grubo otvarajući vrata reviziji ugovora koji je iza parola mira pokušao da sakrije imperijalne ambicije i revanšizam svojih tvoraca, nacionalni politički lideri obarali su bez milosti versajske tvorevine jednu za drugom. Uprkos hlađenju odnosa Jugoslavije i Rumunije, pre svega prema Čehoslovačkoj koja je, istini za volju, i bila formirana na labavim osnovama i sa namerom da poražena strana bude kažnjena, nikada nije došlo do zvaničnog raspuštanja saveza. Sasvim spontano, reklo bi se, u tišini i skoro neprimetno, Mala Antanta se raspala 1938. godine kada je Čehoslovačka kao članica saveza prestala da egzistira na političkoj karti Evrope.


Utorak, 22. maj 2018. u 21:45\nPoljoprivrednici iz Kladova, u 2017. bez opštinskih subvencija\nKladovo je jedna od retkih opština, koja do 2016. godine nije imala Fond za poljoprivredu i nije brinula o Ključkim poljoprivrednicima. U toj godini za podsticaj agrara izdvojeno je 15 miliona dinara, a poljoprivrednim domaćinstvima i to registrovanim gazdinstvima podeljeni su anketni listići, sa mogućnošću da se izjasne o prioritetima u proizvodnji, kako bi to kasnije bio polazni osnov lokalnoj samoupravi za raspodelu podsticajnih sredstava.\nPrema rečima Gordane Gramić, rukovodioca Odeljenja za privredne delatnosti Opštine Kladovo i pored ankete, a samim tim i činjenice da su poljoprivrednici bili blagovremeno obavešteni o mogućnosti dobijanja podsticajnih sredstava, planirani agrarni budžet, namenjen subvencijama u poljoprivredi iskorišćen je tek 72 odsto.\nNajviše interesovanja je bilo za pčelarstvo i kopanje bunara, kao i za veštačko osemenjavanje.\nIako je priča iz 2016. mogla na trenutak stvoriti sliku o tome da je Opština Kladovo nakon dugog niza godina i formiranja Fonda za poljoprivredu, učinila značajan korak ka razvoju ove privredne grane, prošla godina to demantuje, jer u 2017. godini nije ni usvojen Program mera podrške poljoprivrednoj politici.\nOstaje da se vidi da li će se nešto promeniti u tekućoj godini, s obzrom da je u toku razmatranje predloga Programa u oblasti poljoprivrede, po osnovu kojeg su ponovo planirana sredstva od 15 miliona dinara za podsticaje i sedam miliona za komasaciju.\nKako kažu nadležni u lokalnoj samoupravi interesovanja za podsticaje ima i to najviše za pčelarstvo, plastenike i kopanje bunara, dok su poljoprivrednici iz brdskog područja opštine Kladovo zainteresovani za nabavku ovaca, s tim što ovu podsticajnu meru sa uslovom nabavke najmanje 30 ovaca, mnogi neće moći da iskoriste zbog nedostatka novčanih sredstava.\nInače, u 22 sela Opštine Kladovo je 712 registrovanih poljoprivrednih gazdinstava, koji su od svih deset opština istočne Srbije u proteklom periodu najmanje koristili i subvencije sa nacionalnog nivoa.


Занимљив округли сто у Народном музеју: „ТО ЈЕ НАМА НАША БОРБА ДАЛА – ОСЛОБОЂЕЊЕ И ПОМИРЕЊЕ“ – Паланачке новине\nPod nazivom „To je nama naša borba dala – oslobođenje i pomirenje“, u Narodnom muzeju u Palanci održan je okrugli sto, na kome su svoje stavove sučelili branioci istorijske uloge Jugoslovenske vojske u otadžbini, i privrženici tekovina Narodno-oslobodilačke vojske.\nOdlično osmišljeno veče bilo je segmentirano na nekoliko tema, u koje su mnogobrojnu publiku ali i učesnike okruglog stola, uvodili znalački odabrani filmski inserti, o kapitulaciji Nemačke, oslobođenju Palanke, potom o Titu i drugoj Jugoslaviji, i na kraju o odvojenim proslavama Dana pobede nad fašizmom, Zapadnik saveznika i Rusa.\nIstoričar Aleksandar Nikolić objasnio je poreklo fašizma, a filozofski pisac, Vladimir Đurđević, govoreći o pojmu oslobođenja, ukazao je na razliku između interpretacije istorije i restitucije, odnosno revizije istorijskih događaja.\nĐurđević je najpre istakao da istorijski događaj podrazumeva viziju, odnosno očekivanje, koje proizvodi samo zbivanje. Nema istorije bez interpretacije, koja se uvek odnosi na viziju, na ideju, koja je, zahvaljujući odluci, proizvela neki istorijski događaj. Prema Đurđeviću, istorijski revizionizam ima drugačiju strukturu. Umesto strukture „Pobednik piše istoriju“, revizionizam ima načelo „Istoriju piše pobednik“. Razlika je u tome što se u revizionizmu istorija uzima kao puki udes, kao dešavanje, a interpretacija, samim tim, nema više razloga da ukazuje na ideje koje stoje u osnovi neke odluke, koja je viziju pretovorila u događaj. Na osnovu toga Đurđević je objasnio razliku između istoriografije, koja partizanima priznaje ulogu isključivog borca protiv okupatora, i restitucije Ravnogorskog pokreta, čije osnovne namere nisu bile da se bori protiv okupatora, nego prvenstveno protiv komunista.\nNasuprot tome, Nemanja Dević, doktorand istorije na Filozofskom fakultetu u Beogradu, govorio je tamnom licu oslobođenja, o brojnim streljanjima i progonu pripadnika Ravnogorskog pokreta, odnosno Jugoslovenske vojske u otadžbini, u periodu od 1944., pa sve do posleratnih godina. Takođe, Dević je ukazao na nameru Draže Mihailovića da se bori protiv okupatora, o tome da postoje podaci o neposrednim akcijama četnika u borbi sa okupatorom, kao i o posleratnom glorifikovanju pobednika, a nipodaštavanju pobeđenih. Dević se osvrnuo i na rehabilitaciju Draže Mihailovića, ukazujući na dalekosažan značaj ove odluke. Takođe, Dević je govorio i o samom socijalističkom sistemu, koji je posle pobede nad fašizmom zasnovan u našoj zemlji. Prema Deviću, taj sistem je nudio određene materijalne pogodnosti, ali je zato, politikom jednoumlja, bio kočnica duhovnom razvoju srpstva. Iz tih razloga, negujući privatnu incijativu i gušeći preduzetništvo, taj je sistem bio osuđen na propast, i on je istorijski poražen.\nAleksandar Nikolić je dopunio Devićeve stavove, ističući da je partizanski ustanak u našoj zemlji usledio tek posle napada na Sovjetski Savez, i da je borba za oslobođenje od fašizma za partizane poredstavljala i priliku da dođu na vlast.\nU drugom segmenmtu, rasprava se raspolamsala oko pitanja o ulozi četnika u oslobađanju zemlje. Dok je Đurđević, na jednoj strani, navodio dokumenta britanske tajne službe i delove iz Čerčilovih memoara, koji ukazuju na direktnu kolaboraciju četnika sa okupatorom, pa čak i sa ustašama za vreme operacija na Sutjesci i Neretvi, Dević i Nikolić su ukazivali na istorijske okolnosti koje su u mnogome odredile delovanje Jugoslovenske vojske u otadžbini, ističući da postoje podaci i o saradnji partizana sa Nemcima i ustašama.\nIako su učesnici u raspravi bili međusobno tolerantni, i na zavidnom akademskom nivou, segment o komunizmu pratio je na momente incidentno reagovanje publike na Đurđevićeve stavove, kojima je on branio socijalistički poredak druge Jugoslavije. Istoričari, Dević i Nikolić, nasuprot Đuđeviću, isticali su prednosti monarhije, i isticali manjkavosti komunističke ideologije.\nPoseban doprinos razgovoru pružio je Ivan Nikolić, teolog i istoričar umetnosti, koji je isticao da je bratoubilački sukob u Srbiji imao posledice za budućnost srpskog naroda. Takođe, Nikolić se osvrnuo i na kult ličnosti Josipa Broza Tita, kao i na totalitarne osobenosti njegove vladavine. Nikolić je o svemu govorio sa svešteničkim mirom, a uticao je na stišavanje na momente bučne publike, koja je negodovala posle svakog Đurđevićevog uključivanja u razgovor.\nPoslednji deo okruglog stola doneo je izvesno saglasje među učesnicima, jer su svi ukazali na opasnost od nove fašizacije Evrope, i imperijalizma, koji našu zemlju primorava na marionetske poteze.\nU radu orkuglog stola učestvovali su i Miodrag Moda Lazić, predsednik Opštinske organizacije SUBNOR-a, koji je imao uglavnom neutralan stav o sukobu partizana i četnika, ističući, ipak, značaj partizanske borbe, i Slobodan Eskić, predsednik Opštinskog odbora Pokreta socijalista Smederevske Palanke, koji se trudio da se previše ne eksponira kao levičar, pa je uglavnom izbegavao da iznese neki jasan i nedvosmisleni stav.\nOkrugli sto značački je moderirao mladi direktor Narodnog muzeja, Stevan Martinović, a izbor odličnih filmskih sekvenci koje su usmeravale razgovor, delo je Petra Dekića.\nRazgovor je završen u lepoj akademskoj atmosferi, a učesnici su obećali da će se rado odazvati na neki budući poziv, pohvalivši istovremeno ideju da se ovakvo sučeljavanje organizuje.\nNext story Botovi za početnike\nPrevious story „Noć muzeja“


Agent Di Marija nije uspeo da dovede Parižanima najveće pojačanje u istoriji! - Sportske.net\nKakav bi to bio potez.\nKuman isterao svoje, ovo su dva naredna pojačanja Barse!Novi problem za Barsu, kako bez Nemca?Počele da pljušte kazne za tuču na meču PSŽ - MarsejBarsina nova "krađa" godine, treći put ne može da bude slučajnost!Zvanično - Ansu Fati od 400 miliona evra!\nAnhel Di Marija je otkrio, pokušao je da ubedi Lionela Mesija da mu se pridruži u redovima Pari sen Žermena.\nKraj avgusta i početak septembra obeležila je saga oko Lionela Mesija, koji je nakon očajne sezone i blamantnog poraza od Bajerna u Ligi šampiona (2:8) istakao nameru da napusti redove Barselone.\nPodigla se velika prašina, odmah se javio Mančester siti, koji je imao sve spremno za angažovanje argentinskog fudbalera.\nŠestostruki osvojač "Zlatne lopte" je želeo da napusti Barsu kao slobodan igrač, pozivao se na klauzulu koju je imao u ugovoru, dok su iz kluba bili spremni za rat, tvrdili su da Mesi može da ide samo ako neko plati 700 miliona evra za njegove usluge, kolika mu je bila otpusna klauzula u ugovoru.\nSaga je trajala gotovo mesec dana, na kraju je Argentinac popustio, poklekao je pred ulitmatumom Barsine uprave, priznao da ne želi da vodi voljeni klub na sud i odlučio je da odigra još jednu sezonu u dresu "Blaugrane".\nTo je razočaralo brojne klubove, pored Sitija su u igri za njegov potpis bili i Pari sen Žermen i Inter.\nSada je i iskusni Anhel Di Marija otkrio da je pokušao da ubedi zemljaka da mu se pridruži u francuskoj prestonici.\n"Čim sam saznao da ne želi da nastavi da igra u Barseloni poslao sam mu poruku na Instagramu u kojoj sam mu objasnio kako bi PSŽ mogao da igra sa Mesijem", rekao je fudbaleri Pari sen Žermena za "Radio Continental", prenosi "RMC Sport".\nIpak, nije upalilo, sve i da je Mesi dobio odrešene ruke, izvesno je da bi karijeru nastavio u Premijer ligi, kod Pepa Gvardiole u redovima Mančester sitija.\nNa kraju je ostao na "Kamp Nou", na Di Mariji je da već u januaru krene sa slanjem novih poruka ka kolegi iz reprezentacije.


ePorezi na GNU/Linuxu · GitHub\nLast active Jun 12, 2018\nePorezi na GNU/Linuxu\nZvanična klijentska aplikacija Poreske uprave se može preuzeti sa njihove stranice.\nU pitanju je Java aplikacija koja dolazi sa posebno priređenom distribucijom Oracle Java radnog okruženja. Aplikacija podržava samo Microsoft Windows operativni sistem i sertifikatima u Personals skladištu pristupa kroz Microsoft CryptoAPI koji poziva operacije na pametnoj kartici ili tokenu posredstvom midlvera.\nPrepravljena verzija nije podržana od strane Poreske uprave. Napravljena je isključivo u najboljoj nameri, sa željom da se i korisnicima GNU/Linuxa omogući pristup portalu. Izmene menjaju samo deo aplikacije koji je okrenut ka kartici, bez izmena u delu koji je okrenut ka portalu. Za pristup kartici izmenjena aplikacija koristi isključivo postojeće PKCS#11 biblioteke i ne bi trebalo da dovede do oštećenja ili neočekivanog blokiranja kartice (kartica će biti blokirana u slučaju da korisnik više puta unese pogrešan PIN kod, što je podrazumevano ponašanje). Ipak napisano ne predstavlja garanciju i ovu nepodržanu i prepravljenu verziju koristite isključivo na svoju odgovornost.\nUkoliko ne koristite Javu iz standardnih paketa distribucije, već na primer Oracle instalaciju Jave, morate da podesite putanju do libpcscdlite datoteke prema uputstvu iz odeljka "Mogući problemi #1" sa ovog linka u protivnom aplikacija će prijaviti da ne vidi vaš čitač/token.\nKlijentska aplikacija je minimalno izmenjena, samo koliko je bilo neophodno za učitavanje PKCS#11 modula. U slučaju greški aplikacija će "zakucati" ili "pući", i jedino u log zapisu ili eventualnom ispisu u terminalu možete da naslutite šta je problem. Ovakvo prepravljanje gotove aplikacije kada izvorni kod nije dostupan nije jednostavno i postoje ograničene mogućnosti za dodavanje nove funkcionalnosti. Verovatno bi bilo lakše i praktičnije napraviti novu alternativnu aplikaciju, koja bi mogla da izgleda i ovako.\nOsim Sertifikacionog tela Pošte, PKCS#11 midlvere za Linux moguće da poseduju još Halcom (Nexus Personal) i PKS (NetSet CardEdge, koji moguće da radi i sa novim ličnim kartama). Starija verzija 32-bitnog NetSet CardEdge modula se može pribaviti u distribuciji KZO čitač aplikacije za Linux sa sajta RFZO ali pri radu sa novom ličnom kartom tu verziju, ni noviju koja „puca“ nakon unosa PIN-a, nisam uspeo da pokrenem.\ndragoslavnikolic commented Jul 17, 2017\nDešava se da prozor neće da se zatvori posle potpisane i poslate prijave, kao i da se aplikacija ne pokrene kada se inicira potpisivanje sa sajta PU.\ngrakic commented Aug 30, 2017\nPredlog rešenja koje ne zahteva izmenu njihove aplikacije? Neki watchdog u skripti za pokretanje?


Poslanik SDS-a u Predstavničkom domu Parlamentarne skupštine BiH Borislav Bojić izjavio je Srni da je građanski rat u BiH praktično najavio nekadašnji muslimanski lider Alija Izetbegović, osnivač SDA BiH i predsjednik tzv. Republike BiH, na sjednici prve višestranačke Skupštine BiH 27. februara 1991. godine.\n”On se tada, podnoseći izvještaj sa sjednice Predsjedništva bivše SFRJ koja je održana 22. februara, pridružio svima onima koji su razarali multietničku SFRJ, zagovarajući u isto vrijeme uspostavljanje `suverene, cjelovite i demokratske BiH`”, podsjetio je Bojić.\nBojić podsjeća da je Izetbegović tada rekao ”Zbog suverene Bosne ja bih žrtvovao mir, a zbog mira u Bosni ne bih žrtvovao suverenu Bosnu” i da je za ovu izjavu od muslimanskih poslanika tada dobio frenetični aplauz u Skupštini BiH u Sarajevu.\nOn je istakao da su srpski poslanici tada replicirali Izetbegoviću da je prvenstveni suverenitet za srpski narod suverenitet SFRJ, da Srbi ne vide svoju budućnost van Jugoslavije, te da će se zalagati za ravnopravnost naroda u BiH, bez tutorstva, majorizacije i nacionalnog preglasavanja.\nBojić se prisjetio i riječi člana tadašnjeg Predsjedništva BiH pokojnog Nikole Koljevića, koji je upozorio da je taj dan prvi put čuo od Izetbegovića zastrašujuće riječi, da on misli da je suverenost Bosne važnija od mira.\nOn je rekao da su predstavnici muslimanskog i hrvatskog naroda krajem februara i početkom marta 1992. godine ignorisali volju Srba u tadašnjoj BiH, pa su 1. marta 1992. godine raspisali ”krvavi referendum”, kada je na Baščaršiji ispred Stare pravoslavne crkve ubijen srpski svat Nikola Gardović, kojeg je ubio okorjeli sarajevski kriminalac Ramiz Delalić – Ćelo.\nBojić podsjeća da je Ćelo nakon rata doživio sličnu sudbinu, tako da nije procesuiran za Gardovićevo ubistvo.\nOn se osvrnuo i na formiranje muslimanskih paravojnih formacija početkom 1991. godine, kao što su zloglasne Zelene beretke, Crni labudovi, Laste i druge poluprivatne vojne i policijske jedinice.\n”Sada možemo da vidimo i u najnovijem Zakonu o pravima boraca u Federaciji BiH da se stečeno pravo u statusu borca računa od marta 1991. godine”, konstatovao je Bojić.\nOn je naveo da se u javnosti malo govorilo o specijalnim muslimanskim jedinicama koje je upravo od marta 1991. godine regrutovala SDA BiH, i naveo primjer nekoliko hiljada muslimanskih mladića iz Sanskog Mosta koji su slati u razne kampove u Hrvatskoj gdje su se pripremali za napade na Srbe u Grahovu i Drvaru.\n”Već 1992. godine tzv. Handžar divizija krenula je sa napadima na Srbe u Posavini, a potom se desio i stravični zločin nad Srbima u selu Sijekovac, a potom i zločin nad Srbima na Kupresu itd. Interesantno je da se spisak pripadnika te zločinačke divizije nalazi u knjizi ‘Zločin je zaboraviti zločin’, autora Zijada Ključanina”, zaključio je Bojić u izjavi Srni.


Amerika: Rusija i Kina imaju oružje koje može uništiti naše satelite - 01.05.2021, Sputnik Srbija\nRusija i Kina zajedno su napravile oružje koje je u stanju da uništi američke satelite, rekao je komandant Svemirskih snaga SAD, general-major Džon Rejmond za... 01.05.2021, Sputnik Srbija\nPrema njegovim rečima, cilj Sjedinjenih Američkih Država je da „se ne nađu u sukobu koji započne u svemiru ili koji se proširi na njega“. S tim u vezi, za SAD je važno da „spreče“ negativan razvoj događaja, jer bi svemir „trebalo da bude bezbedan za sve“.Ranije je Rejmond tvrdio da mogućnosti, kojima raspolažu Rusija i Kina u svemiru, izazivaju zabrinutost američke strane. Tada je portparola Kremlja Dmitrij Peskov rekao da Moskva ceni saradnju sa Vašingtonom u svemiru i da se nada da ona neće postati žrtva rusofobije.Takođe je govorio da su potrebne nove norme za regulisanje aktivnosti u prostoru oko Zemlje.Prema njegovim rečima, postojeći međunarodni sporazumi trenutno ne regulišu pitanja u toj sferi u dovoljnoj meri. Osim zabrane za razmeštanje oružja za masovno uništavanje u svemiru, prema njegovim rečima, sada „nema drugih pravila“. Takođe je rekao da je siguran da administracija predsednika Džoa Bajdena u potpunosti podržava Svemirske snage SAD.Svemirska komanda SAD u decembru je saopštila da Rusija testira raketu za uništavanje satelita. Slične optužbe izneli su i u aprilu prošle godine. Tada je Ministarstvo spoljnih poslova Rusije saopštilo da Amerika na taj način pokušava da opravda svoje planove o razmeštanju oružja u svemiru.Pročitajte još:\nsvet, vesti, sad, kina, svemir, protivsatelitsko oružje, rusija\n12:01 01.05.2021 (Osveženo: 01:13 26.08.2021)


Zanimljiv duel Benfike i Liona, odluka pala u finišu - Sportske.net\nZanimljiv duel Benfike i Liona, odluka pala u finišu\nZavršena još jedna večerašnja utakmica u okviru Internacionalnog Kupa šampiona.\nFrancuzi nude "džak" para, Benfika ni da čuje!Real prodaje igrača za 70 miliona evra!Jokan se ne zaustavlja, stiže i sjajni Meksikanac!Ništa od Fekira, Liverpul se okrenuo Brazilcu?Ako ih napuste krila, "Plavci" će pomrsiti planove rivalu iz PL\nPosle duela Čelsija i Arsenala, koji su ''Tobdžije'' dobile posle penal serije, večeras je zanimljivo bilo i u dvoboju Benfike i Liona.\nFrancuski predstavnik je slavio sa 3:2, što mu je prvi trijumf u ovom takmičenju.\nPrvo poluvreme proteklo je u znaku Liona, koji je golovima Marsela u 40. i Traorea u 45. minutu poveo sa ubedljivih 2:0.\nU poluvremenu trener Benfike vrši nekoliko izmena, priliku je dobio i naš reprezentativac Andrija Živković i rezultat se vrlo brzo video. Pici je u 59. minutu prepolovio prednost rivala, a pet minuta kasnije Benfika stiže i do izjednačenje autogolom Marsela - 2:2.\nIpak, lisabonski ''Orlovi'' nisu uspeli da izbegnu poraz, a odluka je pala u 83. minutu, golom Terijea, za konačnih 3:2.


Dodik zatražio učešće pripadnika OSBiH u proslavi neustavnog “Dana RS” | Rejting.ba\nDodik zatražio učešće pripadnika OSBiH u proslavi neustavnog “Dana RS”\n05. Jan. 2018. u 13:40\nRejting.ba Vijesti Politika Dodik zatražio učešće pripadnika OSBiH u proslavi neustavnog “Dana RS”\nPredsjednik Republike Srpske Milorad Dodik uputio je danas pismo članu Predsjedništva Bosne i Hercegovine Mladenu Ivaniću u kojem traži da “osigura učešće pripadnika Oružanih snaga BiH iz reda srpskog narada u svečanom defileu povodom obilježavanja “Dana RS””.\n“Ovom prilikom pozivam Vas da preduzmete neophodne mjere i radnje, da kao član Predsjedništva BiH iz RS svojom odlukom osigurate učešće pripadnika Oružanih snaga BiH iz reda srpskog naroda u svečanom defileu povodom obilježavanja Dana RS”, kaže se u pismu, saopćeno je iz kabineta entitetskog predsjednika.\nOčekuje Ivanićev odgovor u što kraćem vremenskom roku, kako bi, kako se dodaje, bile ispoštovane sve potrebne procedure i “kako bi se jedinica Oružanih snaga BiH našla na čelu svečanog defilea u čast “Dana RS-a”.\nPodsjećamo, Ustavni sud Bosne i Hercegovine proglasio je neustavnim obilježavanje Dana Republike Srpske 9. januara.\nKatie Holmes: Gležnjače s "dekolteom" ...\nMeđu brojnim slavnim imenima koja su se okupila na ručku u organizaciji njujorškog Filmskog instituta Tribeca bila je i američka\nBiH Gradonačelnik Bešlić uputio apel zbog stanja u...\nBiH FHMZBiH - Narednih dana promjenljivo vrijeme...


"EP zabrinut zbog medija u Srbiji" - ebart\n"EP zabrinut zbog medija u Srbiji"\n20. Februar 2015. godine\nBeograd -- Izvestilac Evropskog parlamenta za Srbiju Dejvid Mekalister izjavio je da je sloboda medija krucijalna za funkcionisanje medija.\nOn je dodao da je na srpskoj vladi da garantuje pravni okvir u kojem će oni raditi.\nMekalister je u za Radio Slobodna Evropa rekao da je, što se tiče Srbije, ono što je EU istakla u izveštaju o napretku koji je potpisao komesar Štefan File 2014. godine identično onome što piše u nacrtu njegovog izveštaja ove godine - sloboda medija je krucijalna za njihovo funkcionisanje.\nNa pitanje da li deli zaključak nekih predstavnika nevladinog sektora i medija, poput Balkanske istraživacke mreže, koji se žale na pritiske na medije u Srbiji, Mekalister je rekao da je razgovarao sa novinarima, predstavnicima nevladinih organizacija, opozicije, ali i vlade.\n"Tako sam formulisao svoj izveštaj o Srbiji koji, po mom mišljenju, daje izbalansiran pogled. Ponoviću: sloboda medija je važna za demokratiju i na srpskoj vladi je da garantuje pravni okvir u kojem će mediji raditi", podvukao je on.\nMekalister je naglasio da se neće mešati u unutrašnju politiku Srbije, već da je na njemu da proceni da li je sloboda medija zagarantovana.\n"Znamo da tu ima još posla", rekao je on.\nNa pitanje da li je to blaga reakcija s njegove strane s obzirom na to da je pre nekoliko sedmica premijer Aleksandar Vučić "optužio EU da finansira neke nevladine organizacije i medije koji pišu kriticki o vladi", Mekalister je odgovorio da to ne može da komentariše, jer ne zna sve detalje.\n"Mislim da je najbolje da vam predstavnik EU u Beogradu, Majkl Devenport odgovori na to pitanje. Ipak, mogu vam pokazati moj izveštaj. U njemu sam napisao - EU pozdravlja usvajanje Zakona o javnom informisanju i medijima, Zakona o elektronskim medijima i poziva na njihovu primenu", odgovorio je.\nOn je istakao da Evropski parlament iznosi zabrinutost o pogoršanju uslova za potpunu slobodu izražavanja u Srbiji i naglašava da je potrebna kompletna transparentnost u vlasništu medija.\n"Evropski parlament izražava svoju zabrinutost zbog pretnji upućenih novinarima", rekao je Mekalister i dodao da je to napisao u svom izveštaju, sa čime se slažu svi "izvestioci iz senke".\nMekalister je naglasio da je o tome razgovarao sa premijerom Vučićem i dodao:\n"Razgovarali smo o svim temama, ali smo se dogovorili da to ne komentarišemo javno. Ali, uveravam vas da smo razgovarali o svim problemima koje su značajni za moj izveštaj".\nKomentarišući pojedine tvrdnje da "premijer zloupotrebljava svoju moć i medije da bi izgradio kult ličnosti", Mekalister je rekao da je to "stvar unutrašnje politike Srbije" i da neće da komentariše.\nZa sebe kaže da je izvestilac EU i da "posmatra šta se dešava na terenu".\n"Aleksandar Vucic je premijer vaše zemlje. Osvojio je ogromnu podršku na poslednjim izborima i dobro je rangiran u anketama, iako sprovodi veoma komplikovane reforme, naročito kada je reč o socijalno-ekonomskim pitanjima. Mislim da radi dobar posao, poštujem njegov rad i neću se mešati u domaću politiku", podvukao je Mekalister.\nOn je dodao da premijer dobija veliku medijsku pažnju, što je i normalno i da je važno da vlada, ali i opozicija imaju pažnju medija, jer demokratija podrazumeva razlicite ideje i nacine sprovodenja politike.


Annan pozvao SAD na zatvaranje Guantanama - Kozarac.ba\nGeneralni sekretar Ujedinjenih naroda Kofi Annan izjavio je u četvrtak kako bi Sjedinjene Države trebale zatvoriti pritvor za osumnjičene za terorizam u Guantanamu što je moguće prije, podržavajući ključne zaključke nezavisne komisije koju je imenovao UN.\nPortparol Bijele kuće Scott McClellann odbacio je pozive za gašenjem zatvora, rekavši kako se vojska humano odnosi prema svim zatočenicima i da su to “opasni teroristi.” U izvještaju komisije objavljenom u četvrtak u Ženevi navodi se kako Sjedinjene Države moraju zatvoriti ovaj objekt “bez dodatnih odgađanja” jer je to praktično logor za mučenje gdje je zatvorenicima uskraćen pristup pravosudnim institucijama”.\nAnnan je izjavio novinarima kako se on ne slaže sa svime u izvještaju, ali da je “osnovna premisa da moramo biti pažljivi u balansiranju između efikasne akcije protiv terorizma i pojedinačnih sloboda, po mom mišljenju validna”.\nKazao je kako podržava protivljenje komisije tome što se ljudi drže u zatočeništvu “beskonačno” a da nisu optuženi pred sudom. “To je nešto što je zajedničko za svaki pravni sistem”, kazao je.\n“Mislim da će oni morati ranije ili kasnije zatvoriti Guantanamo i mislim da je na vladi da o tome odluči i nadajmo se što skorije”, izjavio je Annan novinarima.


Continental završio prvu fazu izgradnje fabrike u Kaću › Made-in-Germany.rs\nNemački tehnološki gigant Continental AG priveo je kraju prvu fazu radova na izgradnji fabrike u Kaću, nakon što je u martu ove godine u Novom Sadu otvorio svoju prvu fabriku u kojoj 150 radnika proizvodi napredne elektronske sisteme za upravljanje motornim vozilima.\nInače, Kontinental je pre tri godine otvorio u Novom Sadu Centar za istraživanje i razvoj, u kom radi više od 600 IT inženjera. Fabrika u Kaću, od oko 30.000 m2, trebalo bi da bude gotova do septembra sledeće godine, čime će ukupna ulaganja Kontinentala u obe fabrike dostići 140 miliona eura, a u njima će biti zaposleno više od 700 radnika.\n– Ovo će biti najveća i najznačajnija fabrika u Srbiji i najveći izvoznik iz Srbije. Biće završena za manje od godinu dana. Novi Sad će da ima ogromne koristi, mnogo više novca u budžetu. Ovo je fantastična, moćna fabrika koja možda znači i ključnu prekretnicu u razvoju Srbije – rekao je predsednik Srbije Aleksandar Vučić.\nOn je istakao da su ovakve investicije i fabrike ono što je najvažnije za Srbiju, zbog čega, kako je rekao, sada ubeđuje rukovodstvo Kontinentala da u Nišu izgradi i treću svoju “visoko tehnološku mega fabriku”.\n– Obećavam da će Kontinental za treću fabriku u Srbiji dobiti još veću podršku države. Hvala im što privlače pametne ljude koji bi napustili Srbiju da nije bilo njihove investicije. Srbija ne bi imala ovako uspešan privredni rast da nije bilo nemačkih investicija. Stoga radimo na ubrzanom uvođenju dualnog obrazovanja u svim sferama i na svim nivoima školovanja – rekao je Vučić.\nNemački Continental AG je osnovan 1871. godine, a posluje u 59 zemalja sveta i zapošljava više od 240.000 ljudi. Kompanija proizvodi sisteme za kočenje, elektroniku, opremu za bezbednost, delove pogonskog sistema i šasije, tahografe, gume i druge delove za automobilsku i transportnu industriju.\nNemački “Fišer” najavljuje izgradnju nove fabrike u Jagodini\nOd MiG na 12/11/2021 / AKTUELNO / Ostavite komentar\nPromet dm-a 19 mlrd. din. uz rast od 21,7%


Zvorničanin Radoslav Perić u službi kulture i obrazovanja\nčetvrtak, 27 februar 2014 13:40\nRadosav Perić, prosvjetni radnik i dugogodišnji direktor zvorničkih osnovnih škola, godinama radi na očuvanju srpskog jezika i pisma, tradicije, te na prosvjećivanju stanovništva ...\nZvorničanin Radosav Perić začetnik je i suorganizator brojnih kulturnih manifestacija u ovom gradu na Drini, a prije 23 godine obnovio je i zvorničku "Prosvjetu".\nPerić, prosvjetni radnik i dugogodišnji direktor zvorničkih osnovnih škola,\ngodinama radi na očuvanju srpskog jezika i pisma, tradicije, te na prosvjećivanju stanovništva.\n"Prosvjeta" se bavi izdavaštvom i u toku 23 godine izdala je oko 90 knjiga. Prošle godine ustanovili su i nagradu "Knjiga godine", koju je dobio Goran Tešić za monografiju "Boškovići kod Zvornika", a ove godine Danica Gavrić za zbirku poezije "Kamen na kamenu".\n"Naš Festival dječijeg folkora Republike Srpske živi već 16 godina, a i brojne druge manifestacije su zaživjele i traju godinama" - precizira Perić.\nKao direktor Osnovne škole "Sveti Sava" Perić je formiro Folklornu sekciju pri SPKD "Prosvjeta", koja je imala više od 300 članova.\n"Među djecom imaju mnogo talenata, ali ostanu neprimjećeni, jer nisu imali mjesto da se iskažu. Zato im treba stvarati mogućnosti. Zato smo im u `Prosvjeti` omogućili da se pokažu, a ujedno i da ne zaborave svoje običaje i tradiciju" – ističe Perić.\nPerić je 1995. godine, u saradnji sa drugim nastavnicima, priredio knjigu "Ranjeno djetinjstvo", u kojoj su se našle pjesme koje su pisali učenici i koje najbolje svjedočanstvo o jednom vremenu.\nKasnije je priredio "Dječiji nezaboravak" sa najljepšim pjesmama za djecu, čiji su autori naši poznati književnici, kao i knjigu "Vaskršnji običaji".\nU obrazloženju je navedeno da je Perić radni vijek proveo u prosvjeti, da je dugogodišnji dirktor osnovnih škola "Sveti Sava" i "Desanka Maksimović", da je pokretač i urednik mnogih đačkih listova, da je obnovio rad SPKD "Prosvjeta", "Sokolskog društva" i Kola srpskih sestara, te da je kulturi opštine Zvornik i Republici Srpskoj dao neizbrisiv pečat.\n"Čovjek ne radi radi priznanja, nego zato što to voli i što želi da bude od koristi društvu, ali kad se dobije priznanje znači da je društvo procijenilo da je taj rad vrijedan" - kaže Perić.\nOn najavljuje osnivanje književne nagrade grada Zvornika sa imenom "Marka Markovića", kao i monografiju za svako zvorničko selo.


Sadik Bahtić primijenio fizičku silu na novinara FTV-a - Kozarac.ba\n18. Aprila 2008.\nSadik Bahtić, poslanik Stranke za BiH u Predstavničkom domu parlamenta BiH, danas je u Bihaću primjenjujući fizičku silu onemogućio ekipi emisije” 60 minuta” s FTV-a prisustvovanje konferenciji za novinare Kantonalnog vijeća te stranke.\nIako bi po svim novinarskim standardima pres- konferencija trebala biti otvorena za sve medije, to ovog puta nije bio slučaj. Bahtić je svoj nastup opravdao činjenicom da su novinari FTV-a nepozvani došli na konferenciju.\nNovinar Federalne televizije (FTV) Avdo Avdić izjavio je da ga je zastupnik u Parlamentu BiH Sadik Bahtić danas oko 11.00 sati “fizički napao i izbacio sa konferencije za novinare”, koja se održavala u prostorijama Kantonalnog vijeća Stranke za BiH u Bihaću.\n“Na konferenciju za novinare došao sam sa kolegom snimateljem Refikom Vejsilagićem, kako bi uradili novinarski prilog za politički magazin “60 minuta”. Čim smo ušli na vrata, Bahtić nam je kazao da izađemo napolje, jer nismo pozvani. Nakon toga nas je, uz pomoć još nekih osoba, fizički izbacio iz prostorije u kojoj se održavala konferencija za novinare”, kazao je Avdić.\n“Udarao je u kameru, mene je gurnuo i tako nas je izbacio, da bi odmah zaključao vrata i iza zatvorenih vrata nastavio konferenciju za novinare”, rekao je Avdić, dodajući da je sve snimljeno, te da će snimak biti objavljen u ponedjeljak u magazinu “60 minuta”.\nAvdić je kazao da je pozvao policiju, koja je sačinila zapisnik o ovom incidentu.\nDodao je da je Bahtić pozvao i novinara “Slobodne Bosne” Mirsada Fazlića da napusti konferenciju za novinare, “nakon čega je i on napustio salu”.\nFizički napad na novinara Federalne televizije Avdu Avdića osudio je Samostalni sindikat uposlenika Javnog RTV sistema u BiH naglašavajući ovom prilikom da podržava nezavisno i slobodno novinarstvo javnih emitera u BiH.\nUsvajanje zakona o reformi policije prekretnica za BiH na putu ka Evropi


Podržano uspostavljanje jednošalterskog sistema za oblast građenja | Palelive.com\nPočetna Novosti Aktuelnosti Podržano uspostavljanje jednošalterskog sistema za oblast građenja\nPodržano uspostavljanje jednošalterskog sistema za oblast građenja\nPrivredni savjet Opštine Pale podržao je inicijativu za uspostavljanje jednošalterskog sistema u opštini za postupke iz oblasti građenja.\nUsvojen je i prijedlog da Opština Pale, u skladu sa mogućnostima, pojednostavi sve dozvole koje su u njihovoj nadležnosti, kako bi privrednicima olakšala poslovanje na području Pala, saopšteno je iz ove opštine.\nPrivrednici će posredstvom ovog tijela i u narednom periodu aktivno učestvovati u kreiranju boljeg poslovnog ambijenta opštine.\nJučerašnja sjednica Privrednog savjeta Pale održana je uz podršku Grupacije Svjetske banke posredstvom Projekta poboljšanja poslovnog okruženja na lokalnom nivou, koji podržava ambasada Velike Britanije u BiH.\nPrethodni članakPotrebna reforma Instituta za nestala lica BiH\nNaredni članakPočeo turnir u basketu, večeras svečano otvaranje


Naslovne strane za sredu, 1. septembar 2021. godine\nBeta 1. septembra 2021. 08:00\nBeogradski listovi na naslovnim stranama izdanja za sredu, 1. septembar 2021. godine, pišu o epidemiji korona virusa, predstojećim izborima, inicijativi „Otvoreni Balkan“ i drugim temama.\nALO – „O poštovanju svih mera brinu specijalni timovi“, o početku školske godine u uslovima korona virusa. „Srbi čekaju patrijarha a milogorci Jadranku“, o dešavanjima u Crnoj Gori uoči ustoličenja mitropolita Joanikija,\nBLIC – „Sve više dece ima probleme posle kovida“, izjava direktora Instituta za majku i dete Vladislava Vukomanovića. „Vučiću pobeda u prvom krugu, SPS-u vlast“, o eventualnoj izbornoj koaliciji Srpske napredne stranke i Socijalističke partije Srbije.\nVEČERNJE NOVOSTI – „Šmit ne može da smenjuje Dodika“, o zahtevu bošnjačkog člana Predsedništva BiH Šefika Džaferovića visokom predstavniku UN Kristijanu Šmitu. „Nema tišine pred izbore“, o nastavku medjustranačkog dijaloga o izbornim uslovima.\nDANAS – „Vlast je prijavljivala jednu smrt od kovida 19, a prikrivala tri“, tvrdnje da je država prikrila stvaran broj umrlih od korona virusa. „RTS stimuliše vakcinaciju novcem gradjana“, o naknadi od 10.000 dinara koju je javni servis isplatio svojim zaposlenima koji su se vakcinisali.\nINFORMER – „Haos u Bosni“, o dešavanjima u Bosni i Hercegovini povodom zahteva da visoki predstavnik Kristijan Šmit smeni srpskog člana Predsedništva BiH Milorada Dodika.\nKURIR – O slučaju porodičnog nasilja u selu Zablaća kod Čačka list piše pod naslovom „Zver“.\nNOVA – „Svi u regionu sem Srbije dele besplatne udžbenike“, o početku nove školske godine. „Ove zime ješćemo ajvar na kašičicu“, o situaciji na domaćem tržištu hrane.\nPOLITIKA – „Da li ‘Otvoreni Balkan’ plaši birokrate iz EU“, o inicijativi Srbije, Albanije i Severne Makedonije. „Talibani slave odlazak poslednjeg američkog vojnika“, o situaciji u Avganistanu i odlasku vojnika SAD.\nSRPSKI TELEGRAF – Povodom početka školske godine i protivepidemijskih mera, list piše „Skinite deci do 12 godina maske u školama“.


Brnabić: Pričalo se i o non-pejperima, sa Kurtijem ni reč - Sputnjik Srbija\n01:31 17 Jun 2021\n07:28 19.05.2021 (osveženo 07:59 19.05.2021) Preuzmite kraći link\nPremijerka Ana Brnabić izjavila je u Briselu da je atmosfera na večeri lidera regiona sa zvaničnicima EU bila korektna i da nije bilo provokacija, zbog, kako je rekla, domaćina, ali je dodala da sa premijerom privremenih prištinskih institucija Aljbinom Kurtijem nije imala direktan razgovor.\n"U direktnom razgovoru nismo razmenili nijednu rečenicu, ali smo učestvovali zajednički i atmosfera je bila korektna, nije bilo provokacija", rekla je Brnabić.\nOna je kazala da su njihovi domaćini ljudi koji u najboljem smislu zagovarju agendu proširenja EU i trudili u se, istakla je, da budu konstruktivni i region predstave u najboljem svetlu.\n"Pre 2014. bilo je nezamislivo da sedimo svi zajedno za istim stolom i da imamo zajedničke projekte, da se, na primer, premijer Srbije i kosovski dobro poznaju", rekla je Brnabić.\nIstakla je da je Srbija u svemu tome odigrala ključnu ulogu, pre svega zahvaljujućii predsedniku Aleksandru Vučiću kada je pozvao albanskog premijera Edija Ramu da poseti Srbiju.\nNapomiću da mi volimo da budemo negativni i na ovoj večeri su se, kaže, isticale mnoge stvari, ali je bilo i onih racionalnih ljudi koji znaju da je pre sedam godina izgledalo sve lošije.\n"Možda polako ali čini mi se da idemo u pravom smeru", poručila je premijerka u obraćanju novinarima u Briselu.\nBrisel, Kosovo, Ana Brnabić